Human trafficking - ΡΥΘΜΙΣΕΙΣ ΔΑΝΕΙΩΝ- ΡΥΘΜΙΣΕΙΣ ΧΡΕΩΝ- ΒΙΡΒΙΛΗΣ\nYou are here: Home / Γενικά Θέματα / Human trafficking\n23 Απριλίου 2012 By virvilis financial solutions ltd Leave a Comment\n“Φτάνει μια στιγμή,ένα δευτερόλεπτο της μέρας.Μιας μέρας που υποδέχεσαι σαν μια νέα ευκαιρία,ένα νέο ξεκίνημα.Ίσως κάτι διαφορετικό,κάτι καλύτερο.Όμως ο ήλιος δε λάμπει το ίδιο μέσα στο μικρό δωματιάκι.Το αεράκι δε μου δροσίζει το ιδρωμένο μέτωπο ακόμα κι αν είμαι γυμνή.Η ελπίδα της καινούργιας μέρας αργοσβήνει και η χαρά σπιλώνεται από τρόμο και ανησυχία.Τα χέρια που κάποτε με χάιδευαν,τώρα μ’αγγίζουν με συντριπτική ένταση και μανία.Η γλυκιά φωνή που μου μιλούσε,αντικαταστάθηκε με μια αλώβητη χροιά. Το σώμα μου δε το νιώθω δικό μου.Είναι σαν ρούχο δουλειάς που κάθε μέρα γίνεται και πιο βρώμικο. Η ψυχή μου όμως είναι ακόμα δική μου και αργοπεθαίνει λεπτό προς λεπτό……”\nΗ εμπορία σαρκός είναι το παράνομο εμπόριο των ανθρώπων για τους σκοπούς της αναπαραγωγικής δουλείας, εμπορικής σεξουαλικής εκμετάλλευσης, καταναγκαστικής εργασίας, ή μια σύγχρονη μορφή σκλαβιάς.Το Πρωτόκολλο για την Πρόληψη, Καταστολή και Τιμωρία της Εμπορίας Προσώπων, ειδικά Γυναικών και Παιδιών εγκρίθηκε από τα Ηνωμένα Έθνη στο Παλέρμο της Ιταλίας το 2000, και είναι μια διεθνής νομική συμφωνία που επισυνάπτεται στην σύμβαση των Ηνωμένων Εθνών κατά του Διεθνους Οργανωμένου εγκλήματος. Είναι γνωστό ότι η εμπορία ανθρώπων με σκοπό την οικονομική εκμετάλλευση της γενετήσιας ζωής τους (trafficking in human beings) έχει πάρει μεγάλες διαστάσεις κατά τις τελευταίες δεκαετίες. Εκτιμάται μάλιστα ότι αποτελεί την τρίτη μεγαλύτερη «εγκληματική επιχείρηση» μετά την παράνομη εμπορία ναρκωτικών και όπλων. Σύμφωνα με τους υπολογισμούς της UNICEF, ένα περίπου εκατομμύρια παιδιά προωθούνται κάθε χρόνο στην πορνεία. Ο Διεθνής Οργανισμός Μετανάστευσης (ΔOM) εκτιμά ότι μόνο κατά το έτος 2000 περίπου 700.000 γυναίκες προωθήθηκαν με εξαναγκασμό, εξαπάτηση ή εξαγορά στην πορνεία σε παγκόσμια κλίμακα, ενώ τουλάχιστον 300.000 γυναίκες από την Ανατολική και Κεντρική Ευρώπη προωθήθηκαν από τα δίκτυα οργανωμένου εγκλήματος στην πορνεία σε χώρες της Δυτικής Ευρώπης, που διακινούνται παράνομα πωλούνται και αγοράζονται τουλάχιστον τρεις φορές\nΟι αιτίες ανάπτυξης του σύγχρονου δουλεμπορίου ανθρώπων συνδέονται άμεσα με τις αιτίες αύξησης της διεθνούς μετανάστευσης. Η φτώχεια, η ανεργία, η βία, καθώς και οι συνθήκες κοινωνικής εξαθλίωσης αποτελούν τους κύριους λόγους αναζήτησης καλύτερης τύχης στις οικονομικά ανεπτυγμένες χώρες. Η παγκόσμια τάση επιδείνωσης της φτώχειας των γυναικών έχει άμεσα επηρεάσει αυτό που θα αποκαλούσαμε «θηλυκοποίηση της μετανάστευσης». Είναι γνωστή η σημαντική αύξηση του αριθμού των γυναικών που αποφασίζουν να μεταναστεύσουν μόνες τους, αναζητώντας διεξόδους επιβίωσης αλλά και για να στηρίξουν οικονομικά τις οικογένειές τους.Οι μορφές βίας και εξαναγκασμού που χρησιμοποιούν οι δουλέμποροι, ο βιασμός, οι ξυλοδαρμοί, η παρακράτηση χρημάτων που τους ανήκουν, ο εγκλεισμός και η απομόνωσή τους, η καταστροφή προσωπικών αντικειμένων, στοχεύουν κατά κύριο λόγο στο να αποκλείσουν κάθε απόπειρα απόδρασης της γυναίκας στην εξασφάλιση υψηλότερων δυνατών κερδών με την αποδοχή περισσοτέρων πελατών και στον προσωπικό εξευτελισμό αλλά και την αποξένωση από καθετί που σηματοδοτεί το προσωπικό. Η Ελλάδα αποτελεί χώρα προορισμού και διέλευσης γυναικών και παιδιών που διακινούνται παράνομα. Οι χώρες προέλευσης περιλαμβάνουν τη Ρουμανία, τη Βουλγαρία, τη Ρωσία, τη Λιθουανία, τη Μολδαβία, την Ουκρανία, την Αλβανία, τη Νιγηρία και το Σουδάν. Τα περισσότερα παιδιά που διακινούνται από την Αλβανία στην Ελλάδα υποβάλλονται σε καταναγκαστική εργασία.\n‘’Πόσος ακόμα καιρός για να χαθώ;Να είμαι μια απλή κοπέλα στη δική μου ιστορία;Ακόμα και οι αναμνήσεις δεν με κρατάνε πλέον ζωντανή.Κάποτε ίσως να έλεγα οτι φοβάμαι να πεθάνω..τώρα όμως ειναι το κλειδί για την ελευθερία μου.Κι αν καταφέρω να βγώ ζωντανη,θα ζω όντως;’’\nOρισμένα θύματα εξαναγκάστηκαν να παντρευτούν τους διακινητές τους ή συνεργάτες τους για να «νομιμοποιήσουν» την παραμονή τους στην χώρα.Πρόκειται για γυναίκες που προέρχονται από φτωχά κράτη, οι οποίες συχνά παραπλανώνται με ψευδείς υποσχέσεις για καλύτερη ζωή στην Ελλάδα ή αλλού. Στη συνέχεια δέχονται απειλές για να εργαστούν στη βιομηχανία του σεξ παραδίδοντας όλα τα χρήματα και έγγραφά τους στους διακινητές.\nΑπό τις αρχές του ’90 μέχρι σήμερα οι Ελληνες πελάτες αυξήθηκαν κατά 600% και σήμερα -σύμφωνα με εκτιμήσεις- ένας στους τέσσερις Ελληνες άντρες πληρώνει για τις υπηρεσίες των θυμάτων του trafficking. Σύμφωνα με την Εθνική Επιτροπή για τα Ανθρώπινα Δικαιώματα οι γυναίκες αυτές σπάνια βρίσκουν τη δύναμη να καταγγείλουν τους διακινητές τους. Η αναλογία Ελληνίδων και αλλοδαπών θυμάτων έχει αλλάξει δραματικά από τις αρχές της δεκαετίας του ’90 μέχρι σήμερα. Ετσι, ενώ τότε οι Ελληνίδες αποτελούσαν το 70%, σήμερα το 80% των θυμάτων είναι αλλοδαπές.\n¨Φοβάμαι,κάνει κρύο,είμαι μόνη.Ξαφνικά ένα φώς ξεχύνεται πάνω μου..Ίσως με γελούν τα μάτια μου αλλά οι γκρίζοι τοίχοι είναι τώρα λευκοί και καθαροί.Το πονεμένο μου σώμα,δεν με πονάει πια.Γύρω μου βλέπω τα αγαπημένα μου πρόσωπα.Πρόσωπα που στερήθηκα τα τελευταία 3 χρόνια της ύπαρξης μου.Δεν μπορώ να τους ακούσω,αλλα είμαι σίγουρη οτι τους βλέπω καθαρά.Σκέψεις συγκεχυμένες με όνειρα και εφιάλτες,εικόνες ζωντανές σαν διαφάνειες πίσω από τα βλέφαρα μου.Ακούω μια αργή,βαριά αναπνοή.Μοιάζει αβάστακτη,άρρυθμη..Χάνεται μέσα στα βουλωμένα μου αφτιά.Μοιάζει να είναι η τελευταία,και είναι τόσο λυτρωτική που για μια στιγμή..ξεχνάω πως είναι η δική μου…..”\nΚάθε ένα απο αυτά τα κορίτσια θα μπορούσε να είναι η φίλη σας, η γειτόνισα σας ακόμα και ένα οικογενειακό σας πρόσωπο..Κανένα απο τα θύματα δεν αντέχει πάνω από 4 χρόνια.Θα δούλευε ώσπου να πεθάνει σαν σκλάβα σ’ ενα πορνείο,θα δολοφονούνταν επειδή παραβίασε τους όρους του αφέντη τους ή θα πάθαινε ηπατιτίδα ή AIDS. Το δουλεμπόριο ανθρώπων ειναι ο τραγικός απόηχος της οικονομικής μετάβασης στην Ανατολική Ευρώπη.Πρέπει όλοι εμείς να συνεργαστούμε εναντίων αυτών των αδίστακτων εγληματιών.Παράλληλα πρέπει να δημιουργήσουμε ελπιδοφόρο κλίμα για τα θύματα.Να δείξουμε στις νεαρές γυναίκες αλλα και στα παιδιά της σύγχρονης σκλαβιάς οτι αξίζει να ζήσουν την ζωή τους χωρίς ντροπή μετά από όλα όσα πέρασαν..Η σύγχρονη σκλαβιά υπάρχει μόνο επειδή εμείς αδιαφορούμε……..


Από πού ήρθε ο κορονοϊός; Από την Κίνα ή τις ΗΠΑ; – Δυνατή Ελλάδα\ngeoathanasΔημοσιεύτηκε: 31-05-2020 08:05:53Δημοσιεύτηκε: 2 Απριλίου 2020 04:000\nΣτο στοιχείο τους βρίσκονται αυτόν τον καιρό οπαδοί θεωριών συνωμοσίας. Μαζί με αυτούς, και χώρες με αντικρουόμενα συμφέροντα διασπείρουν fake news για να χτυπήσουν με την παραπληροφόρηση τον “εχθρό”.\nΗ ανθρωπότητα βρίσκεται σε πόλεμο. Αυτό επαναλαμβάνουν συνεχώς πολλοί ηγέτες. Εναντίον ενός αοράτου, αλλά ισχυρού εχθρού απειροελάχιστου μεγέθους. Αλλά ακόμη κι αν ο κορονοϊός έχει φέρει τα πάνω κάτω στη ζωή με πρωτοφανείς περιορισμούς στην κοινωνική και οικονομική ζωή, δεν κατάφερε να αμβλύνει τις παγκόσμιες αντιθέσεις.\nΟι εντάσεις ανάμεσα στις ΗΠΑ και την Κίνα, τα αντιμαχόμενα συμφέροντα της Δύσης και της Ρωσίας, οι συνεχείς κρίσεις στην Εγγύς και Μ. Ανατολή έχουν βρει στις συνθήκες πανδημίας άλλο ένα πεδίο μαχών στον μακρύ πόλεμο για την ενημέρωση.\nΕίναι ένας πόλεμος που μαίνεται με μεγαλύτερη λύσσα σε περιόδους που όλος ο κόσμος μένει στο σπίτι του και ενημερώνεται από τα μέσα κοινωνικής δικτύωσης και το διαδίκτυο. Στις 2 Φεβρουαρίου η Παγκόσμια Οργάνωση Υγείας έκανε λόγο για μια μαζική “επιδημία πληροφοριών”. Η πληθώρα πληροφοριών, αληθινών ή ψευδών, δυσκολεύει τους ανθρώπους να βρουν πηγές που να τους εμπνέουν εμπιστοσύνη.\nΣτη Διάσκεψη για την Ασφάλεια του Μονάχου ο γενικός διευθυντής της ΠΟΥ Τέντρος Γκεμπρεγέσους επισήμανε: “Τα fake news διασπείρονται γρηγορότερα και πιο εύκολα από τον ιό και είναι το ίδιο επικίνδυνα”.\nΑπό τότε η κατάσταση δεν βελτιώθηκε. Στις 22 Ιανουαρίου μπορούσε κανείς να διαβάσει στις ειδήσεις του Sputnik ότι ο ιός δημιουργήθηκε από τον άνθρωπο, ένα όπλο που δημιουργήθηκε για το ΝΑΤΟ. Ήταν η πρώτη ψεύτικη είδηση που καταγράφηκε από το EUvsDisinfo για τον κορονοϊό, ένα πρότζεκτ που υπό την αιγίδα της Ευρωπαϊκής Υπηρεσίας Εξωτερικής Πολιτικής παρατηρεί και καταγράφει από το 2015 ρωσικές καμπάνιες παραπληροφόρησης σε 15 γλώσσες. Η κατασκευασμένη είδηση για παρασκευή κορονοϊού από αμερικανικά βιολογικά εργαστήρια μεταδόθηκε μέσω του Sputnik και στην αραβική γλώσσα. Το επικριτικό για την αμερικανική πολιτική πρακτορείο ειδήσεων κάνει πιο ευεπίφορο σε θεωρίες συνωμοσίας ένα αραβικό κοινό. Δεκάδες ιστοσελίδες στα αραβικά αναμετέδωσαν τη δήθεν είδηση, ανάμεσά τους και μια ψεύτικη σελίδα του BBC.\nΣε ένα εμπιστευτικό έγγραφο της ΕΕ που έχει στη διάθεσή του το ειδησεογραφικό πρακτορείο Reuters γίνεται λόγος για καμπάνια παραπληροφόρησης μεγάλης κλίμακας από τη Ρωσία, σε μια προσπάθειά της να ενισχύσει τις επιπτώσεις του νέου ιού και να διασπείρει πανικό και αμφιβολίες. Τα ελεγχόμενα από το Κρεμλίνο μέσα μεταφέρουν αντικρουόμενες θεωρίες. Πότε ότι η πανδημία είναι απάτη, πότε για σενάρια καταστροφής από την κατάρρευση του Σένγκεν, τη διάλυση του ΝΑΤΟ, αλλά και την κατάρρευση των χωρών της Βαλτικής. Σε περίοδο κρίσης, που απαιτεί εμπιστοσύνη και συνεργασία, η προπαγανδιστική μηχανή του Κρεμλίνου υπονομεύει την αλληλεγγύη, σε αυτό το συμπέρασμα καταλήγουν οι ειδικοί του EUvsDisinfo.\nΧαρακτηριστικό παράδειγμα τα tweets Κινέζου διπλωμάτη στα μέσα Μαρτίου. Στις 12 του μηνός έγραφε ότι από το φθινόπωρο του 2019 ξέσπασε ο ιός στις ΗΠΑ ζητώντας πληροφορίες για τον λεγόμενο “ασθενή μηδέν”. Λίγες ημέρες αργότερα ο εκπρόσωπος του κινεζικού υπουργείου Εξωτερικών πόσταρε άρθρο του Global Research με την σύσταση για περαιτέρω διάδοση του κειμένου. Η διαδικτυακή του σελίδα, με έδρα το Μόντρεαλ του Καναδά, εμφανίζεται ως δεξαμενή σκέψης, στην πραγματικότητα όμως δημοσιεύει ψεύτικες πληροφορίες. Σε αυτήν την περίπτωση έγραφε ότι ο κορονοϊός μεταφέρθηκε τον περασμένο Οκτώβριο στο Γουχάν μέσω των Παγκόσμιων Στρατιωτικών Αγώνων. Το συγκεκριμένο άρθρο στήριζε την επιχειρηματολογία του σε ένα αγγλόφωνο άρθρο των Global Times της Κίνας, όργανο του ΚΚ Κίνας. Πηγές του άρθρου ήταν υποτίθεται Κινέζοι επιστήμονες.\nΟι αμερικανικές αιτιάσεις για την κινεζική προπαγάνδα στην αρχή της επιδημίας θα ήταν βέβαια πιο πειστικές, εάν ο πρόεδρος Τραμπ δεν υποβάθμιζε επί εβδομάδες τους κινδύνους από τον κορονοϊό.\nΑλλά και υψηλόβαθμοι Ρεπουμπλικανοί υποστήριξαν θεωρίες συνωμοσίας μέσω της τηλεόρασης. Για παράδειγμα, τον Φεβρουάριο ο γερουσιαστής Τομ Χάτον είπε στο δίκτυο Fox ότι ο ιός διέφυγε από εργαστήριο βιολογίας στο Γουχάν της Κίνας. Πιο τραγικό όμως είναι όταν οι θεωρίες συνωμοσίας έχουν συγκεκριμένες, χειροπιαστές επιπτώσεις.


Συνέντευξη του Αλέξη Τσίπρα. Απόσπασμα για την Παιδεία. «Greek University Reform Forum Greek University Reform Forum\nΣυνέντευξη του Αλέξη Τσίπρα. Απόσπασμα για την Παιδεία. Τρίτη, Ιαν. 8 2008\nΓενικά Θεμης Λαζαριδης 9:31 μμ\nΧτες ο υποψήφιος πρόεδρος του Συνασπισμού Αλέξης Τσίπρας έδωσε συνέντευξη που μεταδόθηκε ζωντανά στο διαδίκτυο. Από τις 170 ερωτήσεις που κατέθεσαν οι αναγνώστες των μπλογκς επιλέχθηκαν 15, μεταξύ των οποίων και μία δική μου για την Παιδεία. Η ερώτηση και η απάντηση (απομαγνητοφωνημένες) δίνονται παρακάτω.\nΤσιμιτάκης: Η τρίτη ερώτηση κατατέθηκε στο πολιτικό μπλογκ από τον Θέμη Λαζαρίδη. Κύριε Τσίπρα, είστε υπεύθυνος παιδείας και νεολαίας (δεν είναι υπεύθυνος παιδείας και νεολαίας, ήταν παλαιότερα) του κόμματός σας. Είναι κοινή πεποίθηση ότι η ελληνική παιδεία νοσεί. Το έδειξαν εξάλλου και τα αποτελέσματα των διαγωνισμών PISA του 2000, 2003, και 2006. Ποιά πιστεύετε ότι είναι τα αίτια; Είναι μόνο θέμα «υποχρηματοδότησης»; Ποιά είναι η θέση σας για την αξιολόγηση των εκπαιδευτικών; Πέρυσι ο Συνασπισμός κατέθεσε πρόταση για την κατάργηση των εξετάσεων εισαγωγής στα πανεπιστήμια. Πώς αυτό μπορεί να συμβεί τη στιγμή που οι πρώτες προτιμήσεις ήταν φέτος 2082 στο Παιδαγωγικό ΑΠΘ, 1838 στο παιδαγωγικό Αθηνών, 1831 στη Νομική Αθηνών, 915 στην Ιατρική Αθηνών, κτλ ενώ ο αριθμός που μπορούν αυτά τα τμήματα να εκπαιδεύσουν δεν ξεπερνάει τους 150-200 φοιτητές;\nΤσίπρας: Καταρχήν είναι τρία διαφορετικά ερωτήματα· θα απαντήσω και στα τρία. Ας ξεκινήσω από το τελευταίο. Εγώ θα μπορούσα να βρω πολλούς και διαφορετικούς λόγους για να κάνω κριτική στην πρόταση του Συνασπισμού. Τεχνικούς. Θα μπορούσα να βρω δηλαδή κι άλλα σημεία όπου κάνοντας ανάλυση της πρότασης αυτής στη βάση της σημερινής πραγματικότητας θα έβλεπα ότι υπάρχει μεγάλη αναντιστοιχία. Όμως η πρόταση αυτή του Συν. βασίζεται σε μία αντίληψη που λέει ότι το εκπαιδευτικό σύστημα σήμερα είναι σε λαθεμένη κατεύθυνση και πρέπει να αλλάξει ριζικά. Και άρα αν αλλάξει ριζικά τότε τα δεδομένα θα είναι τελείως διαφορετικά από αυτά που έχουμε σήμερα. Και να συνδέσω λίγο την τελευταία ερώτηση με την πρώτη ερώτηση. Αν είναι μόνο ζήτημα υποχρηματοδότησης ή είναι και ζήτημα συνολικής στρατηγικής. Δεν είναι μόνο ζήτημα υποχρηματοδότησης. Βεβαίως, είναι μεγάλο το πρόβλημα της υποχρηματοδότησης. Δεν είναι τυχαίο δηλαδή το ότι σήμερα είμαστε από τις τελευταίες , συναγωνιζόμαστε αν δεν κάνω λάθος στην Ευρώπη των 15 με την Πορτογαλία, τώρα που έχουν μπει και άλλες χώρες στην ΕΕ, μπορεί να μην είμαστε ακριβώς στον πάτο αλλά είμαστε από τις τελευταίες χώρες της Ε.Ε. σε δαπάνες για την Παιδεία. Και δεν είναι τυχαίο αυτό. Διότι υπάρχουν άλλες προτεραιότητες. Διότι συνεχίζουμε να δίνουμε υπέρογκες δαπάνες σε εξοπλισμούς για παράδειγμα. Από την άλλη όμως είναι σωστό το να λέει κανείς ότι δεν είναι μόνο ζήτημα οικονομικό. Είναι και ζήτημα κατεύθυνσης. Το εκπαιδευτικό ζήτημα είναι βασισμένο σε μιά λάθος βάση, σε μιά λάθος στρατηγική, σε μιά λάθος κατεύθυνση. Είμαστε η μοναδική ίσως χώρα στην Ευρώπη που δίνουμε έναν ισόποσο προϋπολογισμό σε ιδιωτικές δαπάνες, η κάθε μία οικογένεια ξεχωριστά στην παραπαιδεία. Και αυτό οφείλεται σε μεγάλο βαθμό στο ότι σήμερα το σχολείο ουσιαστικά έχει γίνει πάρεργο του φροντιστηρίου, ότι το Λύκειο είναι εξεταστικός προθάλαμος των ΑΕΙ, και ότι έχουμε ένα μοναδικής έμπνευσης σύστημα εισαγωγής στην τριτοβάθμια εκπαίδευση που σαν ρώσικη ρουλέτα παίρνει τα παιδιά των 16,17,18 χρονών, τα στίβει πραγματικά, και τους βάζει ας πούμε ένα πιστόλι στον κρόταφο να διαλέξουνε σχολές που τελικά μπορεί να μπούνε σε μιά σχολή που δεν επιθυμούνε, να σπουδάσουν κάτι το οποίο δεν θέλουνε, να δουλέψουν σε κάτι το οποίο δεν τους αφορά, δεν το αγαπάνε. Άρα λοιπόν εμείς αυτό που πιστεύουμε, η αξία πάνω στην οποία οικοδομήσαμε την πρότασή μας, είναι ότι η μόρφωση, η παιδεία, έχει αξία από μόνη της, σε οποιοδήποτε κοινωνικό σύστημα και αν βρεθούμε. Και βεβαίως βλέποντας την πραγματικότητα σήμερα διαπιστώνουμε ότι δεν μπορούμε να μιλάμε με όρους της δεκαετίας του 60 όπου για παράδειγμα αν έβγαινες μηχανικός ή γιατρός είχες λύσει το πρόβλημα της ζωής σου, γιατί και σήμερα μπορεί να σπουδάσεις μηχανικός- όχι γιατρός, αλλά μηχανικός, δικηγόρος, και να μην μπορείς να βρεις δουλειά. Άρα λοιπόν εμείς τι λέμε. Λέμε ότι πρέπει να αλλάξουμε πλήρως αυτό το εξεταστικοκεντρικό σύστημα σε ένα σύστημα που θα παρέχει τη δυνατότητα σε όλους όσους το επιθυμούν να έχουν πρόσβαση στη γνώση. Και λέμε 12χρονο σχολείο, ενιαίο σχολείο για όλους – με τη δίχρονη προσχολική εκπαίδευση 14χρονο – και μετά ελεύθερη πρόσβαση σε ένα εκπαιδευτικό σύστημα με δύο πυλώνες: την επαγγελματική μεταλυκειακή εκπαίδευση και την πανεπιστημιακή εκπαίδευση. Και στην πανεπιστημιακή εκπαίδευση λέμε το εξής, για να λύσω και την τεχνική απορία: για παράδειγμα δεν θα μπορεί να εισαχθεί κάποιος στην ιατρική σχολή, αλλά θα μπορεί να εισαχθεί σε έναν ενιαίο κλάδο που θα λέγεται ο κλάδος της ιατρικής, των ιατρικών επιστημών. Όπου εκει θα μπαίνουνε και όσοι θέλουν να πάνε στην Ιατρική και όσοι θέλουν να πάνε στην οδοντιατρική, και όσοι θέλουν να πάνε στη βιολογία, και όσοι θέλουν να πάνε στη φαρμακευτική, και εκεί θα υπάρχει ένα πρώτο έτος, όχι προπαρασκευαστικό, ένα πρώτο έτος με κοινά μαθήματα, διότι είναι κοινά τα μαθήματα σε αυτόν τον κλάδο του ενιαίου επιστημονικού αντικειμένου. Θα παρακολουθούν όλοι αυτά τα μαθήματα και ανάλογα με τη δυνατότητά τους να τα περάσουνε, τους βαθμούς που θα παίρνουνε, θα περνάνε στο δεύτερο έτος στη σχολή της αρεσκείας τους. Βεβαίως για ένα μεγάλο χρονικό διάστημα μέχρι να ισορροπήσει το σύστημα, η ζήτηση και η προσφορά, οι ανάγκες της κοινωνίας και η κουλτούρα του κόσμου να το κατανοήσει το σύστημα, θα αναγκαστούμε να έχουμε numerus clausus, κλειστό νούμερο για παράδειγμα για την ιατρική. Όμως κάποια στιγμή, στα 5 χρόνια στα 6 χρόνια, θα ισορροπήσει το σύστημα και θα ξέρει κανείς τις δυνατότητές του, την προοπτική που έχει και θα ξέρει κανείς τι να επιλέξει ανάλογα με το τι θέλει και όχι ανάλογα με αυτό που θα τον ρίξει το σύστημα το εξεταστικό.\nΣτο δεύτερο ερώτημα, το μεσαίο αν δεν κάνω λάθος, που αφορούσε την αξιολόγηση, πρέπει να πω ότι εδώ είναι μιά πολύ μεγάλη συζήτηση και είναι μιά πολύ παρεξηγημένη έννοια, μάλλον φορτισμένη θετικά, κανείς δεν μπορεί να είναι ενάντια στην αξιολόγηση σήμερα, ούτε και μεις είμαστε ενάντια στην αξιολόγηση, όμως δεν μπορεί η αξιολόγηση να γίνεται εργαλείο στα χέρια των εκάστοτε κυβερνήσεων προκειμένου να επιλέγουν τη χρηματοδότηση σχολών ή εμπάσει περιπτώσει σχολικών μονάδων. Διότι αυτό έγινε, τουλάχιστον η πρόθεση της προηγούμενης υπουργού για την αξιολόγηση στα πανεπιστήμια αυτό ακριβώς εμπεριείχε, αυτήν την αντίληψη, ότι κάποιες σχολές επειδή δεν έχουμε τη δυνατότητα να δώσουμε δαπάνες, δεν θα αυξήσουμε τις δαπάνες, αλλά θα τις κατανείμουμε με βάση το ποιές είναι οι πιό παραγωγικές σχολές. Και ποιός θα ορίσει την παραγωγικότητα, όχι κάποια εκπαιδευτικά κριτήρια κοινώς αποδεκτά και από τα ίδια τα ιδρύματα, αλλά η ίδια η αγορά. Με αυτή τη λογική, για παράδειγμα μιά σχολή κοινωνιολογίας που δεν θα μπορούσε ποτέ να είναι ανταποδοτική με όρους της αγοράς, δεν θα είχε κανένα μέλλον, θα έπρεπε να κλείσει. Ε αυτού του είδους την αξιολόγηση βεβαίως και δεν τη θέλουμε. Μιά αξιολόγηση που θα έρχεται μέσα από τα ίδια τα ιδρύματα, που θα συμβάλει σε αυτήν η ίδια η εκπαιδευτική κοινότητα με στόχο, όχι να ρίξουμε κάποιους στον Καιάδα, αλλά ίσα-ίσα, όποιοι είναι πιό αδύναμοι να τους βοηθήσουμε να αυξήσουνε το ποιοτικό επίπεδο της παρεχόμενης γνώσης, βεβαίως και τη θέλουμε.\nΤσιμιτάκης: Ωραία, εν τούτοις αυτή η διαφορά -παρεμβαίνω τώρα πριν πάω στην επόμενη ερώτηση- είναι υπαρκτή, κινείται έτσι η οικονομία στις μέρες μας ώστε οι θετικές σχολές να είναι πολύ πιό παραγωγικές εκ των πραγμάτων από τις θεωρητικές σχολές.\nΤσίπρας: Παραγωγικές με τι όρους, με όρους ανταποδοτικότητας στην έρευνα; Απλώς φέρνουν περισσότερα κονδύλια; Όχι, διότι αν κάποιες σχολές κοινωνιολογίας μου βγάλουν εμένα ας πούμε ανθρώπους οι οποίοι είναι πραγματικά μορφωμένοι ή μιά σχολή φιλοσοφίας μου βγάλει δύο φιλόσοφους, εγνωσμένου κύρους, αυτό έχει πολύ μεγαλύτερη αποδοτικότητα στο κοινωνικό πεδίο, στην κοινωνία μας αύριο, από ό,τι αν ας πούμε μιά σχολή ηλεκτρολόγων μπορεί να μου φέρει κάποια κονδύλια για να κάνω έρευνα για τα τσιπάκια για να έχουμε μικρότερα κινητά τηλέφωνα. Ποτέ όμως, αν είναι προσανατολισμένη, μονοδιάστατα, στην αγορά η έρευνα, δεν θα έχει κοινωνική ανταποδοτικότητα, διότι η έρευνα θα γίνει για να έχουμε μικρότερα κινητά τηλέφωνα, για να πουλάει η Vodafone και η Telestet, δεν θα γίνει όμως προκειμένου να ανακαλύψουμε ποιές είναι οι βλαβερές επιπτώσεις και συνέπειες από την ασύστολη ύπαρξη κεραιών κινητής τηλεφωνίας πάνω από τα σπίτια μας.\nΟλόκληρο το βίντεο της συνέντευξης βρίσκεται εδώ:\n53 Responses to Συνέντευξη του Αλέξη Τσίπρα. Απόσπασμα για την Παιδεία.\nΙανουαρίου 8, 2008 στο 9:55 μμ\nΔεν με ικανοποιεί καθόλου η συνέντευξη. Πρώτον, όσον αφορά την αξιολόγηση, ή είναι βαθιά νυχτωμένος ή παραπλανά σκόπιμα. Ο νόμος Γιαννάκου δεν έχει καμιά σχέση με αυτό που αυτός καταγγέλει στην αρχή της απάντησής του. Ίσα ίσα, ταιριάζει πολύ σε αυτό που περιγράφει ως επιθυμητό αμέσως μετά. Πουθενά στο νόμο περί αξιολόγησης ή σε κυβερνητικές δηλώσεις δεν γίνεται λόγος για συνάρτηση της αξιολόγησης με τη χρηματοδότηση (αν και θα έπρεπε, είναι άλλη κουβέντα αυτό). Ποτέ κανείς δεν υπονόησε ότι θα κλείσουν οι θεωρητικές σχολές. Προς Θεού ρε παιδιά.\nΌσον αφορά το σύστημα πρόσβασης κτλ, η διάγνωση ότι υπάρχει πρόβλημα είναι σωστή, αλλά η θεραπεία αστεία. Τώρα η «σφαγή» γίνεται στην είσοδο στο πανεπιστήμιο, με το προτεινόμενο σύστημα θα γίνεται στο τέλος του πρώτου έτους και μάλιστα με τρόπο πολύ λιγότερο αδιάβλητο από το σημερινό.\nΑυτό για την έρευνα και τις εταιρείες: εντάξει, να δεχθώ ότι η Vodafone δεν θα χρηματοδοτήσει ποτέ μιά έρευνα για τις επιπτώσεις των κεραιών κινητής τηλεφωνίας. Ας χρηματοδοτήσει η Vodafone έρευνα για μικρότερα κινητά τηλέφωνα, και η έρευνα για τις κεραίες ας χρηματοδοτηθεί από το κράτος. Που είναι το πρόβλημα; Ασχολούνται με ανύπαρκτα προβλήματα. Αυτά είναι ήδη λυμένα.\nΙανουαρίου 8, 2008 στο 10:07 μμ\nΔυστυχώς δεν μπορώ να αποδεχθώ προτάσεις για τη δημόσια παιδεία από έναν άνθρωπο ο οποίος δεν έχει εργαστεί ούτε μισή ημέρα αξιοποιώντας τις (όποιες) σπουδές του στο πανεπιστήμιο. Οι ίδιοι άνθρωποι που αποτελούν δημιούργημα της τηλεόρασης (σ.σ. ακόμα και ως μαθητής (!) από τους χιλιάδες μαθητές που έκαναν καταλήψεις επί Κοντογιαννόπουλου το 1990 ήταν ο μοναδικός που έδωσε προσωπική συνέντευξη διαρκείας στην τηλεόραση), τα ίδια δηλαδή τα προϊόντα της εικονικής πραγματικότητας του σημερινού οικονομικού κατεστημένου, μας παρέχουν αφειδώς προτροπές για να κατεβούμε όλοι στους δρόμους προς υπεράσπιση του δημοσίου πανεπιστημίου. Όποιος πονάει το δημόσιο πανεπιστήμιό μας δεν κάνει ούτε δηλώσεις, ούτε διαδηλώσεις. ΔΟΥΛΕΥΕΙ.\nΜε ευχές για καλή χρονιά με υγεία σε όλους και ασφαλώς και στον κατά τα άλλα καθόλα συμπαθή κ. Τσίπρα\nΟ/Η scuba21 λέει:\nΙανουαρίου 8, 2008 στο 11:57 μμ\nΠρος Μιχάλης Κακογιάννης:\nΠρέπει μάλλον να λέμε ΕΥΤΥΧΩΣ που δεν μπορούμε να δεχθούμε τέτοιες απόψεις για τη δημόσια παιδεία από «έναν άνθρωπο ο οποίος δεν έχει εργαστεί ούτε μισή ημέρα αξιοποιώντας τις (όποιες) σπουδές του στο πανεπιστήμιο» όπως ισχυρίζεσθε χωρίς να έχω πρόθεση αμφισβήτησης. Δεν ξέρω ποιος αλλά κάποιος ή κάποιοι, χωρίς να υπονοώ θεωρίες συνομωσίας, θέλουν τα ελληνόπουλα βαθιά νυχτωμένα, αμόρφωτα, διαρκώς εξαρτώμενα από καταστάσεις που αυτά και οι γονείς τους συντηρούν, χωρίς στοιχειώδη εκπαίδευση αλλά με κομματικό προσανατολισμό. Φέρουμε ευθύνη όλοι μας και δεν κάνουμε τίποτα ή αν κάποιοι, ελάχιστοι, κάνουν κάτι από το μετερίζι τους κανείς δεν τους το αναγνωρίζει. Αυτή είναι η αλήθεια και σε αυτό το σημείο νομίζω ότι ταιριάζει το «δυστυχώς».\nΙανουαρίου 9, 2008 στο 12:16 πμ\nΤο συγκεκριμένο κομμάτι της συνέντευξης είναι η επιτομή της ιδεολογικής και πολιτικής γύμνιας της πάλαι ποτέ ανανεωτικής αριστεράς. Πρόκειται περί αριστερού λαϊκισμού που κανακεύει με μελίρρυτο συναίσθημα τον μικροαστό. Κι αυτά με προχειρολογίες αδαών (δεν υποχρεούται να είναι ειδικός ως αρχηγός κόμματος – αναφέρομαι και στο blog ΣΥΝ-16 του Συνασπισμού).\nΙανουαρίου 9, 2008 στο 6:27 πμ\n«Τα καημένα τα Ελληνόπουλα που είναι βαθιά νυχτωμένα, αμόρφωτα, χωρίς στοιχειώδη εκπαίδευση αλλά με κομματικό προσανατολισμό.» Πολύ μελοδραματικό!!! Ούτε καημένα είναι τα Ελληνόπουλα ούτε βαθιά νυχτωμένα (ισα-ισα όλη τη νύχτα είναι στους δρόμους)ούτε αμόρφωτα. Εγώ θα τα έλεγα πολυμορφικά. Γιατί προσπαθούν να προετοιμασθούν για να αντιμετωπίσουν τις απρόβλεπτες και άσχετες πολλές φορές αλλαγές που μπορεί να προκύψουν από απόψεις του κάθε κ. Τσίπρα (τι ακριβώς σχέση έχει με την παιδεία?)ή τον οποιοδήποτε νόμο που μπορεί κάθε υπουργός (που τις περισσότερς φορές δεν έχει καμμία σχέση με την εκπαίδευση ή έχει αποθημένο το ότι δεν έγινε πανεπιστημιακός), να εμπνευσθεί. Και αν είναι να εμπνευσθεί, αι στα κομμάτια, αν είναι γιατί βολεύονται οι παρατρεχάμενοι, τα Ελληνόπουλα τι φταίνε; Και τέλος πάντων με τις εισαγωγικές εξετάσεις, αν η παιδεία αποτελεί το εθνικό μας κόμπλεξ και αν οι Έλληνες γονείς θέλουν να πληρώνουν για να σπουδάζουν τα παιδιά τους ή έστω τα καμάρια τους, αυτό είναι από τα προβλήματα που θα λυθούν από μόνα τους μόλις οι νόμοι για την παιδεία γινουν τουλάχιστον κατανοητοί. Πρόβλημα είναι το ότι δεν αναγνωρίζουμε ότι ΑΝ ΔΕΝ ΥΠΑΡΧΟΥΝ (γιατι μπορεί και να υπάρχουν) ΚΑΤΑΛΛΗΛΟΙ να κάνουν ΣΟΒΑΡΕΣ αλλαγές στην παιδεία, ας υιοθετήσουμε κάποιο πρότυπο από κάποια χώρα που έλυσε το πρόβλημα αυτό και να τελειώνουμε. Τι είχαμε τι χάσαμε!!!\nΙανουαρίου 9, 2008 στο 2:14 μμ\nΠραγματικα στο μόνο που συμφωνω με τον κυριο Τσιπρα είναι στο «ότι το εκπαιδευτικό σύστημα σήμερα είναι σε λαθεμένη κατεύθυνση και πρέπει να αλλάξει ριζικά». Ωστόσο στο πως περιγραφει αυτήν την ριζική αλλαγή την οποία θεωρεί και αναγκαία διαφωνώ κάθετα. Δεν θα ήθελα να μπω σε «τεχνικά» ζητήματα γιατι θεωρώ πως δεν έχει και ιδιαιτερο νόημα, αλλά θα αρκεστώ σε μερικές παρατηρήσεις.\n1.Σχετικά με την πρόσβαση στο πανεπιστήμιο:\nΤη δεκαετία του ’60-’70 το πανεπιστήμιο δεν ήταν εύκολα προσβάσιμο απο όλα τα κοινωνικά στρώματα, γεγονός που απο μόνο του κρατούσε πίσω το μεγαλύτερο κομμάτι της ελληνικής κοινωνιας και διαμόρφωνε μια ταξικη κοινωνία. Άτομα προερχόμενα από φτωχές οικογένειες ήταν πολύ δύσκολο να σπουδάσουν. Το αίτημα της κοινωνίας για πρόσβαση όλων των κοινωνικών στρωμάτων με ίσες ευκαιρίες στο πανεπιστήμιο(Σωστό κατα την προσωπικη μου αποψη) σήμερα δύστυχως με πρώτη την αριστερά αντικατασταθηκέ απο (το λανθασμένο αίτημα κατα την αποψη μου) ότι το πανεπίστημιο πρέπει να είναι προσβάσιμο από όλους. Θα θυμίσω εδώ την πάγια θέση και της αριστεράς και του ΣΥΝ «Μια θέση για κάθε υποψήφιο». Ο επαναπροσδιορισμός της εκπαίδευσης κατά την αποψή μου που υπόσχεται ο κύριος Τσίπρας όσον αφορά την προσβαση στο πανεπιστήμιο εκεί πιστεύω θα έπρεπε να εστιάσει. Δηλαδή σύστημα προσβασης στο πανεπιστήμιο,ώστε να περνάνε οι πραγματικά άξιοι για πανεπιστημιακές σπουδές νέοι, όλοι οι νέοι να έχουν ίσες ευκαιρίες, περιορισμό πλήθους πανεπιστημιακών τμημάτων και φοιτητών, πρόνοια για τους άπορους φοιτητές(Δωρέαν σίτιση και στέγαση όχι για όλους όπως λέει η αριστερά και ο ΣΥΝ αλλά για τους άπορους φοιτητές),….\n2.(Ασχετο με τα όσα υποστηριξε ο κυριος Τσίπρας για την παιδεία). Όταν μιλάμε για την πολιτική καλό θα ηταν να μην ξεχνάμε πως η αναννέωση δεν είναι θέμα μόνο ηλικίας, αλλα κυρίως ιδεών.\nΟ/Η greekalert λέει:\nΙανουαρίου 9, 2008 στο 2:55 μμ\nΟ/Η what's left λέει:\nΙανουαρίου 9, 2008 στο 4:34 μμ\n@ Μιχάλης Κακογιάννης:\nΔεν θα μπω στη διαδικασία να αντεπιχειρηματολογήσω στα όσα λες α) γιατί ξεκινάς από λάθος αφετηρία και β) γιατί δεν φαίνεται ότι σου περνάει από το μυαλό η πιθανότητα να κάνεις λάθος. Θα σου πω μόνο γιατί ξεκινάς από λάθος αφετηρία πληροφορώντας σε ότι ο Τσίπρας δουλεύει εδώ και αρκετά χρόνια ως πολιτικός μηχανικός και είναι από τα λίγα στελέχη πρώτης γραμμής του ΣΥΝ που είναι επαγγελματικά αυτόνομο και δεν πληρώνεται από το κόμμα. Άρα πριν καταφεύγεις σε έυκολα συμπεράσματα και λογικά άλματα καλό είναι να ψάχνεις λίγο παραπάνω και να διαμορφώνεις άποψη με βάση την πραγματικότητα και όχι με αυτά που εσύ θεωρείς (για δικούς σου λόγους…) αυτονόητα. Όπως είπε και μια γνωστή μου: «Ποιος; ο Τσίπρας που σπούδαζε στο εξωτερικό με τα λεφτά του κόμματος;;». Το ότι ο Τσίπρας δεν σπούδασε στο εξωτερικό αλλά στο ΕΜΠ (πτυχίο + μεταπτυχιακό) μάλλον είναι ανθυπολεπτομέρεια…\nΟ/Η ΘΙΑΣΩΤΕΣ ΤΩΝ ΑΥΤΟΧΕΙΡΩΝ ΠΟΛΙΤΙΚΩΝ λέει:\nΙανουαρίου 9, 2008 στο 10:10 μμ\n[ σβήστηκε από το διαχειριστή γιατί κάνει πολύ σοβαρές κατηγορίες που απαιτούν τεκμηρίωση ]\nΙανουαρίου 9, 2008 στο 10:21 μμ\nΠέρα από την ουσία της συνέντευξης και το πώς την κρίνει ο καθένας, μερικά σχόλια προς τον κ. Κακογιάννη:\nα) Από πού προκύπτει ότι ο Τσίπρας ήταν ο μόνος που είχε δώσει προσωπική συνέντευξη διαρκείας από τότε στις καταλήψεις; Αρκετοί μίλησαν τότε στα ΜΜΕ. Υπήρχαν ήδη ιδιωτικοί ραδιοφωνικοί σταθμοί και είχαν τρελαθεί να παίρνουν συνεντεύξεις.\nβ) Πόσες μέρες εργάστηκε ο Κωστάκης; Δε μιλάμε για τα ένσημα που του κόλλησε ένα «φιλικό δικηγορικό γραφείο» για να πάρει το πτυχίο του. Πόσες φορές άσκησε το επάγγελμα; Πόσες φορές εμφανίστηκε σε δικαστήριο ή έγγραψε κάποιο συμβόλαιο;\nγ) Πόσες μέρες εργάστηκε η Ντορούλα;\nδ) Πόσες μέρες εργάστηκε ο Κυριάκος; Όχι σε κρατικές ή ημι-κρατικές εταιρίες με το μέσον του μπαμπά. Στην αγορά. Πόσες μέρες;\n[Τον Georgaki δεν τον αναφέρω διότι όλοι ξέρουμε ότι εργάστηκε σκληρά στη Σουηδία, το παιδί.]\nΜπορούμε να είμαστε σκληροί κριτές. Δεν είναι ανάγκη να είμαστε κακεντρεχείς όμως.\nΙανουαρίου 9, 2008 στο 11:39 μμ\nΗ συζήτηση για τα πόσα ένσημα του ΙΚΑ έχει ο κάθε πολιτικός και πόσα είναι νόμιμα είναι αδιέξοδη.\nΗ ουσία είναι ότι πολύ πιθανόν αυτές οι θέσεις και οι αναγωγές τους θα είναι σε λίγο καιρό οι θέσεις ενός όχι αμελητέου πολιτικού φορέα και με μεγαλύτερη επιρροή στο Πανεπιστήμιο από το πανελλαδικό «μέγεθός» του.\nΙανουαρίου 10, 2008 στο 2:40 πμ\nΔεν μπορώ να καταλάβω τί ουσία έχει, όταν ένας πολιτικός λέει κάποια πράγματα, είτε συμφωνεί κανείς μαζί του είτε όχι, να γυρίζει η συζήτηση στο αν «έχει δουλέψει ποτέ στη ζωή του».\nα)Προσωπικά, αν ο Τσίπρας (ή οποιοσδήποτε άλλος), κάνει σωστά τη δουλειά του σαν πολιτικός, δεν μ’ενδιαφέρει το πόσο (ή αν) έχει δουλέψει.\nβ)Άλλοι, που δουλεύουν και έχουν και ένσημα, χρόνια δουλειάς, κλπ κλπ, μπορεί να είναι (κρυφά και…νεοελληνικά) οι χειρότεροι απατεώνες.\nΕίναι εντελώς άσχετο με τη συζήτηση να αναφέρεται σαν επιχείρημα το «Δυστυχώς δεν μπορώ να αποδεχθώ προτάσεις για τη δημόσια παιδεία από έναν άνθρωπο ο οποίος δεν έχει εργαστεί ούτε μισή ημέρα αξιοποιώντας τις (όποιες) σπουδές του στο πανεπιστήμιο», όπως είπε ο κ. Μιχάλης Κακογιάννης παραπάνω. Πρώτον, τί σχέση έχει η εμπειρία του σαν πολιτικός μηχανικός με το αν έχει ή όχι κάτι καλό να προτείνει για την παιδεία. Δεύτερον, τελικά όπως σας απάντησαν, έχει δουλέψει πάνω σε αυτό που σπούδασε (αλλά και πάλι, και να μην είχε δουλέψει, δεν θα είχε καμία σημασία).\nΙανουαρίου 10, 2008 στο 3:23 πμ\nΣυμφωνώ απόλυτα και προσυπογράφω την επιχειρηματολογία σας στα σημεία (β),(γ),(δ) και . Προφανώς οι επιφανείς «εργαζόμενοι» στους οποίους αναφέρεστε δεν εργάστηκαν ούτε μια πραγματική ημέρα και δεν είχα καμοία απολύτως πρόθεση να τους υπερασπιστώ. Απλώς δεν τους σχολίασα διότι η τοποθέτησή μου εν προκειμένω αφορούσε τη συνέντευξη του Αλέξη Τσίπρα.\nΓια να προεκτείνω όμως λίγο τη σκέψη σας, απαντώντας με την ευκαιρία και στον/στην what’s left, πρέπει να εξηγήσω εφόσον δεν ήταν προφανές, ότι ο σχολιασμός μου περί της «ούτε μιας ημέρας» εργασίας είναι συμβολικός όπως συμβολικά θεωρούμε ότι δεν έχουν εργαστεί ούτε οι υπόλοιποι πολιτικοί περί των οποίων ο λόγος. Διότι η πραγματική εργασία δεν μετριέται με τα ένσημα αλλά με το πόσες φορές ξενύχτησε ένας νέος άνθρωπος με την αγωνία ότι δεν θα βρει δουλειά όσο και αν μοχθήσει στα χρόνια των σπουδών του στο δημόσιο μας πανεπιστήμιο. Και η γνώμη μου είναι ότι τόσο ένας χαρισματικός συνδικαλιστής (όπως ο κ.Τσίπρας μεταξύ ασφαλώς απείρων άλλων) όσο και ένας συγγενής μεγάλου πολιτικού (όπως οι υπόλοιποι), δεν έχουν εργαστεί όπως ο κάθε απλός πολίτης αυτής της χώρας (σχηματικά), ναι, «ούτε μια μέρα», ώστε σήμερα να παρέχουν αφειδώς συμβουλές.\nΕσάς αγαπητοί espοir και what’s left σας φαίνεται αυτονόητο κάποιος όντας μαθητής να δίνει προσωπική συνέντευξη (συγνώμη που επανέρχομαι και ας μη θυμάμαι την ακριβή ημερομηνία και το κανάλι, πρέπει να ήταν στην Παγαγιωταρέα στο MEGA τo 1990) και 17 χρόνια μετά να διεκδικεί την ηγεσία ενός σημαντικού κόμματος με περισσότερες πιθανότητες από όλα τα ιστορικά στελέχη του χώρου του μαζί; Γιατί δεν δικαιούται να υποθέσει κανείς ότι κατασκευάζουμε πολιτικούς της εικόνας;\nΣυνεπώς το σχόλιό μου δεν αφορά τον Τσίπρα ως άνθρωπο (και ζητώ συγνώμη εαν ερμηνεύτηκε ως τέτοιο), αλλά ως το γεγονός ότι ως κοινωνία έχουμε αφαιρέσει ουσιαστικά το δικαίωμα από διακεκριμένους επιστήμονες να διαμορφώνουν το μέλλον του ελληνικού, δημόσιου και δωρεάν πανεπιστημίου ενώ ταυτόχρονα το έχουμε εκχωρήσει σε όσους έχουν πρόσβαση στα ΜΜΕ.\nΣταματώ όμως εδώ διότι πράγματι το θέμα μας δεν είναι τα πρόσωπα αλλά οι θέσεις, υπό την προυπόθεση βέβαια (και αυτή είναι η σύνοψη της θέσης μου) ότι εκφράζονται από ειδικούς ή έστω από μη ειδικούς που όμως δεν ομιλούν ως τέτοιοι.\nΚαι ναι αγαπητέ what’s left, περνάει από το μυαλό μου η πιθανότητα ότι μπορεί να κάνω λάθος.\nΙανουαρίου 10, 2008 στο 10:18 πμ\n«ως κοινωνία έχουμε αφαιρέσει ουσιαστικά το δικαίωμα από διακεκριμένους επιστήμονες να διαμορφώνουν το μέλλον του ελληνικού, δημόσιου και δωρεάν πανεπιστημίου ενώ ταυτόχρονα το έχουμε εκχωρήσει σε όσους έχουν πρόσβαση στα ΜΜΕ.»\nδυστυχώς ναι αυτή είναι η πικρή αλήθεια. οι άνθρωποι των οποίων η εικόνα προβάλεται από τα μμε αποκτούν δυσανάλογα μεγάλο ειδικό βάρος.\nΙανουαρίου 10, 2008 στο 4:44 μμ\nΔεν περίμενα τίποτα διαφορετικό από τον κο Τσίπρα. Τόσο νέος και ήδη τόσο γέρος. Εύκολα λόγια, ωραία για την δεκαετία του ’60, πεθαμένα πια στον πραγματικό κόσμο, λαϊκισμός, βαλκανική λογική.\nΙανουαρίου 10, 2008 στο 8:35 μμ\nΕδώ είναι και η συνέντευξη τύπου του Τσίπρα:\nΕίναι μάλλον άδικες πολλές κριτικές εναντίον του. Σίγουρα δεν είναι μιά επικοινωνιακή φούσκα. Έχει μυαλό. Αλλά εμένα τουλάχιστον δεν με ικανοποιεί ιδεολογικά και προγραμματικά. Όταν τον βλέπω να παρουσιάζει το Σηάττλ και τη Γένοβα ως πρότυπα σύγχρονων κοινωνικών κινημάτων, εμένα με απωθεί.\nΝα και μιά ομιλία του Κουβέλη:\nΕδώ που τα λέμε, και ο Κουβέλης δεν έχει πει κάτι ουσιαστικό μέχρι τώρα.\nΙανουαρίου 10, 2008 στο 11:39 μμ\nΠρος την κυρία margaritaalexiou:\nΜια ελαφρώς πιο προσεκτική ανάγνωση της τοποθετήσεώς μου θα σας έκανε να αναγνωρίσετε το λάθος σας. Ισχυρίζομαι ότι υπάρχει μια τάση αποχαύνωσης της νεολαίας, μια τάση παροχής ελλιπούς μορφώσεως, φτωχής παιδείας και δεν το ρίχνω στο μελόδραμα όπως ισχυρίζεσθε. Διαβάζουμε προσεκτικά πριν σχολιάσουμε και αν δεν καταλαβαίνουμε κάτι ρωτάμε αυτόν που το έγραψε πριν βγάλουμε τα δικά μας-αυθαίρετα-συμπεράσματα.\nΙανουαρίου 11, 2008 στο 11:25 πμ\n@ Μιχάλης Κακογιάννης\nΧαίρομαι για την τελευταία φράση του σχολίου σου. Εδώ θα είμαστε και θα έχουμε το χρόνο (καλώς εχόντων…) να βγάλουμε συμπεράσματα από τις πράξεις και όχι από τις υποθέσεις ή τις προκαταλήψεις. Χαιρετώ.\nΙανουαρίου 11, 2008 στο 2:55 μμ\nEutuxws kapoios ebale ta pragmata sth 8esh tou gia to an exei doulepsei o tsipras giati einai poly eukolo na kathgorei kapoios xwris apodeikseis. Gia to an htan probeblhmenos syndikalisths ara den xreiasthke na idrwsei gia na brei douleia egw exw na pw oti prin na balei ypopshfiothta gia to Dhmo A8hnaiwn den ton hksera ka8olou.\nOso gia auta pou leei h margaritaalexiou, einai alh8eia pws ta ellhnopoula apoxaunontai alla einai profanes oti gia auto ftaei to politiko kai koinwniko systhma pou 8elei na kanei tous an8rwpous na skeftontai mono to proswpiko tous kerdos kai tipota allo. gia ta alla blepoun star kai arkei\nΟ/Η Αννούλα του χιονιά λέει:\nΙανουαρίου 11, 2008 στο 3:42 μμ\nΕμένα πάντως, παρότι δεν έχω ψηφίσει Συνασπισμό ποτέ, μου άρεσε η συνέντευξη του Τσίπρα. Επίσης μου άρεσε και η επιλογή του να μιλήσει πρώτα στους bloggers στο ίντερνετ. Πάντως δεν ξέρω αν διαβάσατε το άρθρο της Ελευθεροτυπίας της Κυριακής 30/12 που δείχνει ποιοι είναι αυτοί που πέρνουν πλέον το πάνω χέρι στο Συνασπισμό, δηλαδή, τα νέα παιδιά που έχουν μεταπτυχιακά και διδακτορικά στο εξωτερικό και σίγουρα έχουν μια πολλή διαφορετική λογική από όλο το υπάρχον πολιτικό σύστημα.\nΙανουαρίου 11, 2008 στο 6:47 μμ\n@Αννούλα του χιονιά\nΕνδιαφέρον πράγματι το άρθρο της Ε στο οποίο μας παραπέμπεις, αν και να πω την αμαρτία μου δεν εντυπωσιάστικα από τα ονόματα των ιδρυμάτων στα οποία τα στελέχη της ομάδας τους κύριου Τσίπρα ακολούθησαν μεταπτυχιακές σπούδες ή εκπόνησαν διδακτορική διατριβή.\nΩστόσο δεν μπρορω να καταλάβω γιατι αυτό πρέπει να αλλάξει την κριτική που ασκείται στις θέσεις που εκφράζουν για τη δημόσια παιδεία και γενικότερα της κριτικής που τους ασκείται ως υποψήφιοι πολιτικοι.\nΠροσωπικά θεωρώ πως ακόμα και αν κάποιος είναι ικανότατος ερευνητής και πανεπιστημιακός δάσκαλος, αυτό δεν σημαίνει σε καμία περίπτωση πως είναι και ο καταλληλότερος παραδείγματος χάρη να προτείνει τις αναγκαίες μεταρυθμίσεις για το ελληνικό πανεπιστήμιο, ούτε σε καμία περίπτωση πως όλες οι απόψεις που ενδεχομένως θα εκφράζει θα είναι σωστές και θα με βρίσκουν σύμφωνο.\nΟι σπουδές από μόνες τους μπορεί να λένε πολλά, αλλά μπορέι να μην λένε και τίποτα. Τα παραδείγματα δυστυχώς βρίθουν.\nΙανουαρίου 11, 2008 στο 7:29 μμ\nΚαι στους πολιτικούς παλαιότερων γεννεών υπάρχουν αρκετοί με σπουδές στο εξωτερικό. Και λοιπόν?\nΌσο για το τι εκφράζει πολιτικά η συγκεκριμένη ομάδα, όταν διαβάζεις απόψεις του τύπου «να συνδεθούμε με τα κινήματα της Λατινικής Αμερικής» είναι να τραβάς τα μαλλιά σου. Δηλαδή, αντί να συγκλίνουμε με την υπόλοιπη Ευρώπη θα υιοθετήσουμε ως πρότυπο τη Βενεζουέλα?\nΙανουαρίου 11, 2008 στο 10:53 μμ\nΧρήστο, το θέμα δεν είναι αν τα πανεπιστήμια που έχουν σπουδάσει είναι στο τοπ-10 αλλά ότι είναι μια ομάδα νέων ανθρώπων διαφορετικοί από τους παλαιάς κοπής πολιτικούς με άλλη νοοτροπία.\nΤο ότι είναι μια ομάδα και όχι μόνο ένας παίζει σημαντικό ρόλο γιατί αλλιώς είναι εύκολο να πέσουν να τον φάνε. Επίσης το ότι όλη η ομάδα έχει ζήσει και κάνει κάποιες σπουδές στο εξωτερικό δείχνει πως σίγουρα σαν νοοτροπία και τρόπο ζωής θα έχουν επιρεαστεί. Τώρα αν εσύ έχεις να μου προτείνεις κάτι καλύτερο ή έστω ανάλογο στις ηγεσίες των άλλων 4 κομμάτων της Ελληνικής βουλής να σε ακούσω…\nΙανουαρίου 11, 2008 στο 11:06 μμ\n@Αννούλα. Ο Καραμανλής και ο Παπανδρέου έχουν επίσης σπουδάσει και ζήσει στο εξωτερικό. Το ίδιο ισχύει για αρκετούς άλλους πολιτικούς. Τι το διαφορετικό έχει η ομάδα Τσίπρα να επιδείξει σ’ αυτόν τον τομέα?\nΙανουαρίου 12, 2008 στο 12:54 πμ\nΔε νομίζω πως λέμε κατι το τόσο διαφορετικό.\nΕγώ απλά λέω πως οι σπουδές από μόνες τους σε πανεπιστήμια του εξωτερικού(είτε στο τοπ-10 είτε όχι)και γενικότερα οι σπουδές δυστυχώς δεν συνεπάγονται πάντα μια διαφορετικής φιλοσοφίας θεώρηση των πραγμάτων.\nΟύτε το νεαρό της ηλικίας κατά τη γνώμη μου αρκεί για να βαφτίσω κάποιον ως προοδευτικο.\nΌσον αφορά τη διαφορετική νοοτροπία, συγχώρεσε με αλλά δεν τη βλέπω.\nΙανουαρίου 12, 2008 στο 1:06 πμ\nΕπειδή αναφέρεται στο άρθρο ο Ευκλείδης Τσακαλώτος και επειδή πρόσφατα διάβασα το βιβλίο του (δείτε ποστ πριν από μερικές μέρες) θα έλεγα ότι ναι, υπάρχει μιά διαφορετική νοοτροπία και μιά ποιότητα. Βέβαια διαφωνώ ριζικά με τις θέσεις του, αλλά αναγνωρίζω ότι εκθέτει τις ιδέες του συγκροτημένα και με σοβαρότητα.\nΟ/Η Αλέξανδρος Μπίστης λέει:\nΙανουαρίου 14, 2008 στο 5:13 μμ\nΕπειδή υπήρξε μια παραπομπή στο γεμάτο ανακρίβειες άρθρο του Φ. Παπούλια σας παραθέτω την επιστολή που του στείλαμε διαμαρτυρόμενοι. Επίσης εδώ (http://193.218.80.70/cgi-bin/hwebpressrem.exe?-A=478374&-w=&-V=hpress_int&-P) μπορείτε να βρείτε ένα κείμενο για το πώς αντιλαμβανόμαστε τη σχέση της Αριστερά με τα ΜΜΕ.\nΣου γράφουμε πρωτοχρονιάτικα με αφορμή το ρεπορτάζ της Κυριακής 30 Δεκεμβρίου για τα «νέα πρόσωπα» του Συνασπισμού.\nΚαταλαβαίνουμε πολύ καλά ότι η υποψηφιότητα του Αλέξη Τσίπρα έχει γεννήσει δημοσιογραφικό ενδιαφέρον για το ποιοι άλλοι νέοι άνθρωποι στελεχώνουν τον Συνασπισμό, παραξενευτήκαμε όμως όταν διαβάζοντας το ρεπορτάζ σου είδαμε κάτω από τις φωτογραφίες μας να περιγράφονται κάποιοι άλλοι.\nΔεν στεκόμαστε τόσο στις ανακρίβειες του κειμένου (από τις σπουδές μας, μέχρι το απαράδεκτο κομμάτι για τις δήθεν ετήσιες συναντήσεις μας σε παμπ του Λονδίνου! Έλεος!) που θα μπορούσαν να αποδοθούν και σε κεκτημένη δημοσιογραφική ταχύτητα, αν και θεωρούμε αντιδεοντολογικό ότι δεν ερωτηθήκαμε για όλα αυτά. Κυρίως μας ενοχλεί ότι σε μια σελίδα κείμενο δεν βρέθηκε να ειπωθεί τίποτα για τις πολιτικές μας απόψεις. Πιστεύουμε ότι αυτό συμβαίνει επειδή αυτές είναι διαμετρικά αντίθετες με τον τρόπο που μας παρουσιάζει το «ρεπορτάζ». Κι αυτό γιατί:\n1.\tδεν έχουμε οικοδομήσει τις μεταξύ μας πολιτικές σχέσεις επειδή δήθεν έχουμε όλοι σπουδάσει στο Πάντειο ή επειδή έχουμε κάνει μεταπτυχιακά στο εξωτερικό. Αντίθετα (και αντιπαραθετικά με αυτό το μοντέλο) έχουμε αναπτύξει κοινούς κώδικες συμμετέχοντας σε μαθητικές και φοιτητικές κινητοποιήσεις, συμμετέχοντας σε διάφορα κοινωνικά κινήματα, συμμετέχοντας στην Ανοιχτή Πόλη, καθώς και επειδή έχουμε κοινές απόψεις για τον ρόλο που μπορεί να παίξει ο Συνασπισμός στα πολιτικά πράγματα. Με την αριστερά συναντηθήκαμε στους αγώνες για την υπεράσπιση του δημόσιου πανεπιστημίου και τη διεύρυνση των κοινωνικών δικαιωμάτων και όχι κάνοντας εκπαιδευτικό τουρισμό «στις μητροπόλεις του καπιταλισμού».\n2.\tδεν έχουμε υπάρξει «πρωταγωνιστές» αυτών των κινημάτων, για τον απλούστατο λόγο ότι αυτά τα κινήματα δεν έχουν πρωταγωνιστές (και καλά κάνουν). Συμμετέχουμε ισότιμα, με πολλούς και πολλές άλλους, διαθέτοντας και εμείς όσο από τον χρόνο μας μπορούμε σε έναν κοινό στόχο. Αυτό μπορεί να δημιουργεί προβλήματα στα ΜΜΕ, που αρέσκονται να εστιάζουν σε πρόσωπα και όχι σε γεγονότα και πολιτικές απόψεις, αλλά δυστυχώς δεν μπορούμε το αλλάξουμε.\n3.\tδεν θεωρούμε ότι είμαστε το αλάτι της γης, ούτε πιστεύουμε ότι η πολιτική είναι υπόθεση κάποιων ειδικών. Δεν συμμεριζόμαστε έναν ιδιότυπο «ρατσισμό» που λέει ότι όποιος δεν είναι σαν κι εμάς και δεν έχει την ίδια ηλικία ή την ίδια προσωπική διαδρομή δεν μπορεί να χωρέσει στην «παρέα» μας. Αντίθετα όλες οι προσπάθειές μας στο εσωτερικό του Συνασπισμού έχουν στόχο να συνδέσουν τις παλαιότερες γενιές αριστερών με τις νεότερες, να δημιουργήσουν νέους χώρους δραστηριοποίησης ενεργών ανθρώπων κάθε ηλικίας, να υπερβούν παραλυτικές ισορροπίες και περιττές επετηρίδες.\nΑποφασίσαμε να σου γράψουμε επειδή θεωρούμε προβληματικό μια εφημερίδα που επιθυμεί να εκφράσει (και) την αριστερά, να υιοθετεί μια μιντιακή και λαϊφστάιλ εικόνα για την πολιτική, αντί να εστιάζει στην ουσία των πραγμάτων. Φυσικά θεωρούμε αναφαίρετο δικαίωμα τόσο δικό σου όσο και της Ελευθεροτυπίας να κάνετε τις δικές σας επιλογές για τον τρόπο με τον οποίο θα προβάλετε τα τεκταινόμενα. Θέλαμε όμως να ακουστεί καθαρά και η δική μας πλευρά για το ποιοι είμαστε και το πώς αντιλαμβανόμαστε την πολιτική μας συμμετοχή, και κυρίως να κάνουμε σαφές (με ό,τι σημαίνει αυτό για το μέλλον) ότι είναι ριζικά διαφορετική από αυτή του ρεπορτάζ σου.\nΑλέξανδρος Μπίστης – Χάρης Κωνσταντάτος – Παναγιώτα Μανιού – Ευκλείδης Τσακαλώτος – Τάσος Κορωνάκης – Παναγιώτης Πάντος\nΙανουαρίου 14, 2008 στο 5:15 μμ\nΞαναγράφω το λινκ του άρθρου γιατί νομίζω ότι δεν φαίνεται ολόκληρο:\nΙανουαρίου 14, 2008 στο 6:32 μμ\n@Αλέξανδρος Μπίστης και λοιποί\nΌποιος ανακατεύεται με τα πίτουρα τον τρώνε οι κόττες.\nΑυτό που βγαίνει από το δημοσίευμα της Ε είναι ότι ο Τσίπρας έχει καταγραφεί ως προϊόν lifestyle. Λυπάμαι παιδιά, αλλά πρέπει να ζήσετε με αυτό.\nΜου κάνει εντύπωση ότι δεν διαμαρτύρονται όλοι οι αναφερόμενοι στο δημοσίευμα. Να υποθέσω ότι οι άλλοι είναι lifestyle και το καμαρώνουνε?\nΙανουαρίου 14, 2008 στο 7:30 μμ\nΤο ότι η κατηγορία περί λάιφστάιλ είναι η πιο εύκολη λύση για να ξεμπερδεύουμε με το θέμα Τσίπρα είναι σαφές. Το ότι εμείς πρέπει να ζήσουμε μ’ αυτό, δεν είναι καθόλου σαφές όμως. Μόνο με το χρόνο βέβαια μπορούμε να (απο)δείξουμε τι και ποιοι είμαστε. Μέχρι τότε όμως δεν θα καθόμαστε με σταυρωμένα χέρια να διαβάζουμε απολίτικες αηδίες και ψέματα για τα πρόσωπά μας. Όποιος θέλει μπορεί να ανιπαρατεθεί μαζί μας σε πολιτικό επίπεδο. Έχουμε θέσεις και είναι γνωστές σε όσους πραγματικά ενδιαφέρονται. Και όσοι δεν τις ξέρουν μπορούν με λίγο ψάξιμο να τις βρουν. Και αρθρογραφούμε, και στα όργανα συμμετέχουμε, και μια διαδρομή 15ετίας στον ΣΥΝ και τη νεολαία του έχουμε… Όποιος θέλει να αντιπαρατεθεί πολιτικά είναι ευπρόσδεκτος. Όποιος θέλει να κιτρινογραφήσει θα μας βρει απέναντί του.\nΦιλικά (και συγγνώμη για την κατάχρηση της φιλοξενίας)\nΥ.Γ. Το κείμενο στην Αυγή και την επιστολή στον Παπούλια την υπογράφουν όλοι όσοι αναφέρονται στο «ρεπορτάζ». Δεν ξέρω για ποιους λες ότι είναι λάιφστάιλ και καμαρώνουν. Εκτός αν θεωρείς ότι θα έπρεπε να απαντήσει στον Παπούλια ο Αλέξης (σε λίγο πρόεδρος κόμματος…) κι ο Αντρέας (ήδη εκπρόσωπος τύπου…). Δεν νομίζεις ότι ήδη του πέφτει πολύ του Παπούλια που 6 άνθρωποι ασχολούνται με την αφεντιά του;\nΙανουαρίου 14, 2008 στο 11:16 μμ\nΤο κείμενο της Ε είναι σαφές ότι σας καταγράφει ολοσούμπητους στο lifestyle. Γι αυτό άλλωστε και αντιδράτε. Επομένως συζητάμε για μια διαπίστωση. Το πώς σας βλέπουν τα μέσα δυστυχώς για σας αυτονομείται από αυτό που (πιθανόν) είστε. Κάτι θα ακούσατε στα πανεπιστήμια για τέτοια πράγματα, δεν μπορεί!\nΚι αν νομίζετε ότι μπορείτε να παίζετε με τα μέσα κατά πώς σας βολεύει, απατάσθε. Δεν μπορείτε με όλους να τα βρίσκετε και να επιζητείτε τη δημοσιότητα με τους όρους που θέλετε εσείς. Ο Παπούλιας σε συγκεκριμμένο κοινό απευθύνεται, το οποίο ενδιαφέρεται για το ντύσιμο, την ομορφιά κλπ του αρχηγού σας κι έχει μια σκασίλα για τα ένσημά σας της 15ετίας. Εκεί πουλάει κι εκεί θέλετε να πουλήσετε. Χάρη σας κάνει και την επιδιώκετε ακριβώς έτσι, ακόμη κι αν φαντάζεσθε ότι μπορεί να καταξιωθείτε στο κοινό του Παπούλια ως αγωνιστές. Πρόσεξε μόνο τι λες για τον Παπούλια γιατί μπορεί να θυμώσει και να μη σας ξαναπαίξει!\nΕπερχομένων των ψηφοφοριών («σε λίγο πρόεδρος κόμματος» – ά-λα και η εσωκομματική δημοκρατία!) όμως έχετε ένα πρόβλημα, μπας και σας λακίσουν τα κουκιά από τις γεροντοκόρες. Γι αυτό και δήθεν εξανίστασθε!\nΔύσκολο το μανιπουλάρειν. Ρώτα και μας με 40 χρόνια ένσημα. Ή τον Κουβέλη («σε λίγο πρώην υποψήφιος αρχηγός κόμματος» θα έλεγες ως κομματικός μανιπουλαδόρος ή ως αλαζών – διάλεξε) με 55 χρόνια ένσημα!\nΙανουαρίου 15, 2008 στο 5:28 πμ\nΝομίζω ότι ήμουν πολύ σαφής αλλά και πολύ ευγενικός στην απάντησή μου. Δεν καταλαβαίνω λοιπόν προς τι η ειρωνία και οι χαρακτηρισμοί. Όσο για τα μέσα, περιγράφεις το φαινόμενο σαν να χαίρεσαι και όχι σαν να συμφωνείς ότι κάτι πρέπει να κάνουμε για να αλλάξουν. Τέλος, θα σου έλεγα να μην εκφέρεις τόσο απόλυτη άποψη και με τέτοιο απαξιωτικό ύφος («εκεί θέλετε να πουλήσετε», «χάρη σας κάνει», «πρόσεξε τι λές…να μη σας ξαναπαίξει», «μπας και σας λακίσουν τα κουκιά απ’ τις γεροντοκόρες») για ανθρώπους που δεν έχεις ιδέα για το πώς σκέφτονται γιατί εκτίθεσαι και αδικείς και την (όποια) άποψή σου.\nΕπειδή ήδη νιώθω ότι καταχράστηκα τον χώρο του μπλογκ δεν πρόκεται να επανέλθω ακόμα κι αν απαντήσεις. Αν θες να συνεχίσουμε τη συζήτηση μπορείς να ζητήσεις το μέιλ μου από τον διαχειριστή.\nΙανουαρίου 15, 2008 στο 12:56 μμ\nΣτο μπλογκ αυτό εκφράστηκαν απόψεις για τον Αλέξη Τσίπρα όπως λαϊκιστής, ξύλινος, άλλες οχι ιδιαίτερα κολακευτικές, πολιτικές όμως. Η παρέμβασή σου ήταν μόνο για να ξεκαθαρίσεις ότι «δεν είμαστε lifestyle», λες και νοιάζει αυτό την ομήγυρι. Το πρόβλημα σου ήταν το image από μιας αρχής.\nΜιλάς για δημοκρατία, αριστερά και αγώνες. Όμως εμφανίζεσαι να προεξοφλείς την εκλογή του Τσίπρα, ακκιζόμενος μάλιστα. Ή κάτι ξέρεις που δεν ξέρουμε (σου έριξα καρφί δις, αλλά πέρα βρέχει), ή είσαι αλαζών και χρησιμοποιείς το μέσο για να δημιουργήσεις (ή εντείνεις) την «παράσταση νίκης». Παιχνίδια πολιτικάντικα. Πάλι το καρφί μου αναπάντητο.\nΕπί πλέον, ακκίζεσαι ότι έχετε καταφέρει να βγάλετε ήδη εκπρόσωπο τύπου του ΣΥΝ από το «cabinet» του Τσίπρα. Σκασίλα μας. Να δούμε τι έχει να πει ο άλλος υποψήφιος για τους ίσους όρους στη διαδικασία εκλογής!\nΑγαπητέ, δεν αρκεί να επικαλείσαι ότι μιλάς πολιτικά. Πρέπει να το κάνεις κιόλας!\nΌσον αφορά το μανιπουλάρισμα των μέσων, πρώτη φορά το ακούς? Σε ποιό πλανήτη ζεις? Πρώτη φορά άκουσες από μένα (με τις ειρωνείες μου κλπ) για την περίπτωση Τσίπρα ως επιλογή των κυριών, το πακετάρισμα για τους νέους. Δεν αμφιβάλλω ότι ο υποψήφιός σας μπορεί να είναι πέραν όλων αυτών και αξιολογότατο στέλεχος. Πέφτω έξω στις διαπιστώσεις μου όμως?\nΌσο για το αν μιλάω χωρίς να έχω ιδέα για ανθρώπους. Δεν νομίζω ότι αναφέρθηκα σε κάποιον απαξιωτικά ως άτομο. Διαπιστώνω πλασάρισμα επικοινωνιακό, πολύ έντονο δε, του υποψηφίου σας. Κάπου σας στραβώνει, όχι όσον αφορά το επικοινωνιακό κομμάτι (πιο πολλές ψήφους θα φέρει στο ΣΥΝ το άρθρο της Ε από τους αγώνες σου!), αλλά όσον αφορά το απαραίτητο φαίνεσθαι στο παραδοσιακότερο κομμάτι της αριστεράς.\nΤέλος, έχε υπ’ όψιν ότι το μπλογκ αυτό δεν είναι «σαλόνι της ΑΥΓΗΣ» με κατάθεση πολιτικών θέσεων, από ανθρώπους οι οποίοι έχουν αποδεχθεί εκ των προτέρων το πλαίσιο του κόμματός σου ή του «χώρου». Θα μπορούσε ένας επικοινωνιολόγος να σας δώσει συγχαρητήρια για το άρθρο Παπούλια!\nΙανουαρίου 15, 2008 στο 8:21 μμ\nΕίπε ο Πάνος Κόκκινος προς Αλέξανδρο Μπίστη: «Επί πλέον, ακκίζεσαι ότι έχετε καταφέρει να βγάλετε ήδη εκπρόσωπο τύπου του ΣΥΝ από το “cabinet” του Τσίπρα.»\nΝα προσθέσω κι εγώ: Αν ο νεος εκπρόσωπος του ΣΥΝ έγραψε την ασφαλίτικη και σταλινική ανακοίνωση για τον Κοψίδη, να τον χαίρεστε. Όσοι ζήσαμε την εποποιία της ανανεωτικής αριστεράς στην Ελλάδα κάναμε εμετό!\nΙανουαρίου 15, 2008 στο 10:48 μμ\nΑπό που προκύπτει η «ασφαλίτικη και σταλινική ανακοίνωση για τον Κοψίδη» για τον γελοτοποιό της Αριστεράς (και εσχάτως κέντρο-);\nΙανουαρίου 15, 2008 στο 11:38 μμ\nΕίδες Αλέξανδρε Μπίστη ο Αντρέας σου: «…ως αποσπασμένου από την υπηρεσία του…»\nΙανουαρίου 16, 2008 στο 2:05 μμ\nΚαι είναι ψέματα;\nΙανουαρίου 16, 2008 στο 2:08 μμ\nΚαι μήπως τα τελευταία περίπου 5 χρόνια δεν έχει περάσει ο Μάκαρος από ΚΚΕ, ΚΕΔΑ (συνιδρυτής), ΣΥΝ (αριστερό ρεύμα), ΣΥΝ (ανανεωτικοί), ΠΑΣΟΚ (ρεύμα Βενιζέλου);\nΆντε και κυβερνητικός εκπρόσωπος σε επόμενη κυβέρνηση ΝΔ στη θέση του Ρουσόπουλου (άλλος πρώην Κνίτης)\nΙανουαρίου 16, 2008 στο 3:02 μμ\nΑναρωτιέμαι προς τι τόση εμπάθεια απέναντι σε ανθρώπους που απ’ ό,τι καταλαβαίνω μάλλον δεν γνωρίζεις. Μήπως είσαι ΚΚΕ;\nΗ δε παραποίηση του ονόματος του συνομιλητή σου μάλλον ένδεια επιχειρημάτων αποκαλύπτει και μικρότητα…\nΙανουαρίου 16, 2008 στο 5:08 μμ\n@what’s left, Καλημέρας, και άλλες δημοκρατικές δυνάμεις\nΣυγγνώμη για το λάθος – της νύχτας τα καμώματα… Για τον Αλέξη Μπίστη πήγαινε.\nΌταν οι κουτοπονηριές και δήθεν ευγένειες χρησιμοποιούνται αντί επιχειρημάτων εδώ πέρα, κάτι δεν πρέπει να κάνουμε?\nΚουτοπονηριές: Στο blog του ΣΥΡΙΖΑ υπάρχουν τουλάχιστον δύο threads για την εκλογή Τσίπρα, όπου το lifestyle δίνει και παίρνει. Από τη μέρα της ανακοίνωσης Αλαβάνου για αποχώρηση. Ένθεν και ένθεν (φίλοι και αντίπαλοι). Με παρεμβάσεις ιδεολογικοποίησης της προσέγγισης!\nΌταν όμως το πράγμα βγαίνει στην κεντρική πολιτική σκηνή, το cabinet Τσίπρα εξανίσταται. Γιατί εδώ και όχι στο ΣΥΡΙΖΑ ή στα blogs του ΣΥΝ?\nΤο ερώτημα είναι γιατί εξανίσταται? Έχει κανείς αμφιβολία ότι τα μέσα έχουν βοηθήσει την ανάδειξη Τσίπρα? Επειδή δεν πιστεύω ότι ο ΣΥΝ τους τάχωσε ή ότι ο Τσίπρας είναι επιλογή των εκδοτικών συγκροτημάτων, θεωρώ ότι είδαν ένα προϊόν που μπορεί να πουλήσει. Θυμίζω το αντίστοιχο προϊόν Βούγιας («Δεν θα γίνω Βούγιας» – συνέντεξη Τσίπρα στα ΝΕΑ αν θυμάμαι καλά πριν ένα χρόνο). Πουλάει όχι εκεί που θέλει ο ΣΥΝ και ο Μπίστης, αλλά στους πελάτες των media, δηλαδή 18-44 ετών, μικροαστοί στη νοοτροπία, με καλό πορτοφόλι. Το παράπλευρο κέρδος του ΣΥΝ είναι οι ψήφοι. Γι αυτό, όσο μπορεί, όσο τον παίρνει, και όσο ξέρει, τόσο ο ΣΥΝ όσο και ο ίδιος ο υποψήφιος πρόεδρος (με ίδια ή διαφορετική agenda – δεν ξέρω) θέλει να παίζει στα μέσα. Τα μέσα, ο Παπούλιας εν προκειμένω, εισέπραξε το cabinet όπως ήθελε, το πακετάρισε ως προϊόν για τη δική του πελατεία, στην οποία απευθύνεται και ο Τσίπρας. Αυτό κατέγραψα.\nΠειράχτηκε ο Μπίστης και οι άλλοι. Γιατί? Όταν επιχειρείς να γοητεύσεις τα μέσα μπορεί και να το πετύχεις σε βαθμό μεγαλύτερο από τον επιδιωκόμενο, να σου σαλιαρίζει καμμιά παρουσιάστρια, ή να υπερακοντίσει ο Παπούλιας.\nΟ Α. Μπίστης παρενέβη στη συζήτηση για τις απόψεις του υποψηφίου του για την παιδεία σ’ αυτό το μπλογκ, για να ξεκαθαρίσει κάτι από άλλο μέσο. Απλώς και μόνον λόγω της αναφοράς του link. Δεν έγινε παρά ελάχιστη από αδιάφορη μέχρι θετική συζήτηση για το ποιόν των μελών του cabinet Τσίπρα, και τσουπ ο «θιγμένος» με κατεβατό για την αριστερή καθαρότητα και το απεταξάμην του lifestyle. Σκασίλα μας. Δεν μίλησε κανένας για lifestyle – όσοι ενδιαφέρθηκαν να σχολιάσουν τις σχετικές με την παιδεία απόψεις του Τσακαλώτου, το έκαναν σε άλλο thread.\nΟ λόγος της παρέμβασης ισχυρίζομαι είναι στο πλαίσιο της καμπάνιας Τσίπρα. Για όποιον είχε αμφιβολία, ο Μπίστης φρόντισε να το ξεκαθαρίσει: «Σίγουρος Πρόεδρος ο Τσίπρας», καταφέραμε και βγάλαμε εκπρόσωπο τύπου μέσα από το cabinet. Αυτό λέγεται πολιτική αφέλεια και αδεξιότητα. Όπως πολιτική αφέλεια και αδεξιότητα έχει επιδείξει όταν στριμώχνεται ο Τσίπρας. (Διαφωτίστηκα επ’ αυτού από το syriza.dialogos)\nΑυτά είπα κι αυτά λέω. Κι όταν κάποιος νομίζει ότι μιλάει σε χαχόλους και επικαλείται 15ετία αγώνων μου τη δίνει. Την ίδια στιγμή που ο ίδιος (γραφείο τύπου ο Αντρέας από το cabinet Τσίπρα, για να μη ξεχνιόμαστε) τα διπλάσια αγωνιστικά χρόνια του Κοψίδη τα διαγράφει ως αποσπασμένο από την υπηρεσία του πάει ακόμη πιο πολύ. Κάποιος άλλος εδώ μέσα ξέρασε.\nΙανουαρίου 16, 2008 στο 8:00 μμ\nΤα προηγούμενα αγωνιστικά χρόνια τα διέγραψε μόνος ο Κοψίδης. Και όσο και να πονάει ήταν επαγγελματικό στέλεγχος (πληρωνόταν για από το κόμμα) και στο ΚΚΕ και στο ΣΥΝ. Άντε τώρα καλή αρχή και στο ΠΑΣΟΚ.\nΕίναι πράγματι ενδιαφέρον θέμα η εμπάθειά σου φίλε Πάνο. Ο Μπίστης απλά είπε πως το συγκεκριμένο άρθρο είναι ψευδές. Ούτε απάντησε σε κατηγορίες η σε άλλων εκτιμήσεις για το τι ακριβώς εκφράζει ο Τσίπρας.\nΑλλά είπαμε η εμπάθειά σου είναι παραπάνω από εμφανής.\nΙανουαρίου 17, 2008 στο 2:42 πμ\nΚαμμιά εμπάθεια δεν δείχνουν τα γραφόμενα του Kokkinou. Μάθετε ελληνικά πριν αρχίσετε να πετάτε τέτοιες κοτσάνες.\nΙανουαρίου 17, 2008 στο 10:35 πμ\nΧεχε ναι Πάνο μου ναι\nΙανουαρίου 17, 2008 στο 8:28 μμ\nΑρκετά είπαμε για τα περιφερειακά θέματα του lifestyle ή όχι του Τσίπρα. Ας δούμε και επί της ουσίας μερικά ζητήματα που βγαίνουν από τη συνέντευξή του, με ευρύτερες προεκτάσεις.\nΘα σταθώ στο τελευταίο κομμάτι που έχει αναρτηθεί εδώ. Αν παρατηρήσετε, η αντιδιαστολή του «βέβαιου αρχηγού» γίνεται ανάμεσα στην «παραγωγή» δύο φιλοσόφων εγνωσμένου κύρους, οι οποίοι θα προσθέσουν στο κοινωνικό κεφάλαιο, και σε μια σχολή ηλεκτρολόγων στην οποία θα έλθουν ερευνητικά κονδύλια για μείωση του μεγέθους των τσιπακίων στα κινητά τηλέφωνα για να πουλάει η Vodafone και η Telestet. Όπερ έδει δείξαι που θα έλεγαν και οι φιλόσοφοι εγνωσμένου κύρους. (Προστίθεται και αναφορά στη φιλολογία περί βλαβερών συνεπειών των κεραιών – αλλά ας μη επεκτεθούμε).\nΌταν φτιάχνεις τα δεδομένα ενός προβλήματος όπως θέλεις, μπορείς να βγάλεις ό,τι συμπεράσματα γουστάρεις! Πρώτον, αντιδιαστολή δεν υπάρχει. Δεύτερον, αν υπήρχε αντιδιατολή, αυτή θα ήταν ας πούμε ανάμεσα σε φιλοσόφους εγνωσμένου κύρους και ανάπτυξη και εφαρμογή επαναστατικής τεχνολογίας η οποία μπορεί να αλλάξει τα δεδομένα. Αυτή είναι η έντιμη αντιδιαστολή, για όποιον θέλει να μιλάει με τέτοιους όρους.\nΑς γίνουμε πιο συγκεκριμένοι με ένα παράδειγμα. Στις 12/9/2005 οι Εσθονοί βγήκαν στους δρόμους, όπως οι Έλληνες μετά το Euro 2004, για να πανηγυρίσουν κάτι τρελλό. Την αγορά της εταιρείας Skype (και της τεχνολογίας) από το eBay έναντι $4.1 δισ. (καλά διαβάσατε!). Το Skype και οι επόμενες τεχνολογίες από τους ανταγωνιστές, έχουν μειώσει δραματικά το κόστος τηλεπικοινωνιών σε όλο τον κόσμο! Το Skype και οι επόμενες τεχνολογίες από τους ανταγωνιστές έχουν επανα-ορίσει την έννοια κοινωνικότητα σε παγκόσμιο επίπεδο.\nΠοιός μπορεί να καταθέσει επιχειρήματα (πέραν του αντιεπιχειρηματικού κλίματος και της δαιμονοποίησης του κέρδους στη χώρα μας) τα οποία να μπορούν να υποστηρίξουν βάσιμα ότι το Skype δεν μπορούσε να ξεπηδήσει, αντί της Εσθονίας, από την Ελλάδα ή το Τιμπουκτού? Αντίθετα, μπορώ να καταθέσω μερικές δεκάδες επιχειρήματα για τη θέση ότι δύσκολα μπορεί να βγούν δύο φιλόσοφοι εγνωσμένου κύρους από την Ελλάδα, και αν βγούν δεν θα είναι δυνατόν να έχουν επίπτωση στην κοινωνία. (Btw, στην Ελλάδα ζει, εργάζεται και παράγει ένας από τους εγνωσμένου κύρους νέους φιλοσόφους διεθνώς, την ύπαρξη του οποίου ο κ. Τσίπρας αγνοεί – όπως βέβαια αγνοεί και τα μαθηματικά κανόνια του ΣΕΜΦΕ, αλλά γνωρίζει άλλους).\nΌσο βέβαια αφίσταται κανείς από τη θέση ότι η έρευνα είναι παραγωγικό μέσο, μπορεί να λέει ό,τι θέλει.\nΑς πούμε και λίγα προβοκατόρικα πολιτικά. Ο ιδρυτής της Skype, δισεκατομμυριούχος εις δολλάρια βέβαια, δεν μπορεί να πατήσει το πόδι του στις ΗΠΑ. Για τον απλό λόγο ότι είναι ο πατέρας της άλλης (πέραν του Napster) τεχνολογίας, του παρωχημένου πλέον Kazaa, η οποία κατέφερε καίριο πλήγμα στα μονοπώλια toυ entertainment, έριξε τις τιμές των CD, κλπ. Ποιός πολεμάει αποτελεσματικά τα μονοπώλια? Αυτός που θέτει ανύπαρκτα προβλήματα για να τα απαντήσει με εργαλεία από ανασκαφές στους αρχαιολογικούς χώρους της αριστεράς, ή αυτός που σπρώχνει με τα χίλια στα όριά της την peer-to-peer technology?\nΛίγα ακόμη ενδιαφέροντα στοιχεία. Το 2006 η ευρυζωνικότητα στην Ελλάδα είχε διάδοση 0.8% στην Εσθονία 28%! Το 2005 το Skype έδινε ψωμί (χαβιάρι τελικά γιατί ήταν μέτοχοι) σε 250 οικογένειες στην Εσθονία και σε κάπου 10.000 οικογένειες σε δορυφορικές δραστηριότητες. Πόσο κόστισε αυτό? Μόλις $19 εκατ. χρήματα επενδυτών. Επίσης δεκάδες διατριβές εκπονούνται παγκοσμίως σε τμήματα κοινωνιολογίας (και κάμποσες σε τμήματα φιλοσοφίας) από τα δεκάδες ζητήματα που αναφύονται ΣΗΜΕΡΑ, στον κόσμο που ζούμε και έχουν αφετηριακό σημείο το Skype.\nΗ λογική Τσίπρα όχι μόνο αποκλείει τη συζήτηση τέτοιων ζητημάτων αλλά εκ των προτέρων τα δαιμονοποιεί. Λέω λοιπόν ότι ο κόσμος αλλάζει. Δεν αρκεί να είναι κανείς νέος και να έχει νέους στο cabinet του. Αυτά είναι απλώς φαίνεσθαι, όχι είναι!\nΙανουαρίου 17, 2008 στο 9:20 μμ\nΠολυ καλά τα λέτε κ. Κόκκινε και μπράβο! Θα προσθέσω μόνο σε όσα λέτε ότι η φιλοσοφία και γενικά οι ανθρωπιστικές και κοινωνικές σπουδές είναι ανεπτυγμένες και παράγουν διανοούμενους εγνωσμένου κύρους ακριβώς στις ανεπτυγμένες «μητροπόλεις του καπιταλισμού» (ΗΠΑ, Βρετανία, δυτική Ευρώπη γενικότερα). Αλλά ο κ. Τσίπρας και η παρέα του ή είναι εντελώς ανίδεοι ή απλώς πουλάν φύκια για μεταξωτές κορδέλες σε ανόητους που ονειρεύονται τα «κινήματα της λατινικής αμερικής» ενώ ακούνε Manu Chao στο ipod του «αλήτη, ληστή, καπιταλιστή» Steve Jobs.\nΙανουαρίου 17, 2008 στο 9:52 μμ\nΣημειωτέον ότι το Panos Kokkinos βγαίνει από το «Κόκκινο Πανί».\nΤο wikipedia αναφέρει ένα Σουηδό και ένα Δανό ως ιδρυτές της Skype:\nΤο παρακάτω λέει ότι οι προγραμματιστές ήταν Εσθονοί:\nΠοιός είναι ο μεγάλος νέος φιλόσοφος εν Ελλάδι;\nΙανουαρίου 18, 2008 στο 4:28 μμ\nΤο μένος κάποιων φαίνεται από το γεγονός ότι κάθονται να φτιάξουν ολοσέλιδα παραδείγματα που με το μυαλό τους δείχνουν τη λογική Τσίπρα από τις 5 σειρές απάντησή του σε μια ερώτηση. Αυτό λέγεται κόλλημα και όχι μόνο.\nΤώρα αυτά τα φαιδρά ελιτίστικα ότι μόνο στη μητρόπολη μάνα αμερική (και στη γιαγιά αγγλία) παράγονται διανοούμενοι πώς μπορεί κανείς να τα σχολιάσει; σίγουρα οι ίδιοι φαιδροί τύποι περνάνε γενιές δεκατέσσερεις ακόμα και αμερικάνους και άγγλους φιλοσόφους/διανοούμενους που διαφωνούν με το μοντέλο του άγριου νεοφιλελεύθερου καπιταλισμού που ακόμα και οι ίδιοι αμερικάνοι πολιτικοί πλέον αμφισβητούν…\nκαλό βράδυ και καλή συνέχεια στην πνευματική ύπνωση.\nΙανουαρίου 18, 2008 στο 6:17 μμ\nΔιανοούμενοι δεν παράγονται μόνο στην Αμερική. Όποιος όμως ξέρει πέντε γράμματα γνωρίζει ότι οι ανθρωπιστκές και κοινωνικές επιστήμες είναι περισσότερο ανεπτυγμένες στη Β. Αμερική και στη Δυτική Ευρώπη. Η οικονομκή ανάπτυξη συμβαδίζει με την θεωρητική. Μήπως οι φωστήρες τύπου Τσίπρα το αμφισβητούν αυτό? Επί πλέον, δεν βλέπω ποιος υποστήριξε τον «άγριο, νεοφιλελεύθερο καπιταλισμό», ότι κι αν σημαίνει αυτό. Μέχρι σήμερα πάντως δεν έχουμε βρει άλλο αναπτυξιακό μοντέλο που να δουλεύει πέραν αυτού που στηρίζεται στην αγορά και το κέρδος. Από εκεί και πέρα μπορεί κανείς να συζητήσει για περισσότερο ή λιγότερο κράτος, κτλ. Αν κάποιοι πάλι έχουν βρει κάποιο ριζικά διαφορετικό μοντέλο που δεν θα αποτελεί απλώς παραλλαγή του αποτυχημένου πρώην «υπάρκτού» ας μας το πούν, είμαστε όλοι αυτιά.\nΟ/Η tks λέει:\nΙανουαρίου 21, 2008 στο 12:14 μμ\nΔυστυχώς αυτά περί μικρότερων κινητών τηλεφώνων κλπ είναι ελαφρώς αντιεπιστημονικά και λαικιστικά και λουδίτικα. Αν και καταλαβαίνω το επιχείρημα για τις ανθρωπιστικές επιστήμες αυτό το μένος εναντίον της εφαρμοσμένης τεχνολογίαςσ δεν μπορώ να το καταλάβω: η ίδια τεχνολογία που θα μας δώσει μικρότερα ή με μεγαλύτερη διάρκεια μπαταρίας κινητά θα μας δώσει και μικρότερα πιθανώς εμφυτέυσιμα ιατρικά εξαρτήματα ή οτιδήποτε άλλο «εξωτικό» με πραγματικό όφελος στις ζωές όλων.\nΟ/Η s54elas λέει:\nΜαρτίου 5, 2008 στο 1:10 μμ\n«Εκεί πουλάει κι εκεί θέλετε να πουλήσετε.» Γραφει καποιος σχολιαστης και σου βαζει ιδεες οτι υπαρχει καποιος η καποιοι που πουλανε και καποιος η καποιοι που αγοραζουνε. Ο σχολιαστης που το αναφερε, φαινεται οτι δεν αγοραζει. Αμα σκεφτει κανεις ποια ειναι η πραμματεια που αγορα-πωλειται, ιδεες, σκεψεις, αποψεις για την παιδεια την εκπαιδευση, η παραπανω εκφραση μου δινει την εντυπωση οτι για τον συγκεκριμενο σχολιαστη, οπως και αλλους, δεν εχει σημασια το τι «πωλειται» αλλα ποιος ειναι ο «πωλητης». Σαν συνεπεια οι ιδεες οι σκεψεις οι αποψεις χανονται επειδη αυτος που τα πουλαει ειναι καποιος που για τον ενα η τον αλλον λογο, καλα η κακα, δεν αγοραζουμε. Παει στραφι η πραμματεια χανονται οι ιδεες, οι αποψεις οι σκεψεις επειδη ο πωλητης δεν ειναι του κομματιου μας. Εμεις αγοραζουμε μονο απο τον δικο μας πωλητη, εκεινου η πραμματεια ειναι αλφα-αλφα ποιοτητα, που λεει ο λογος. Η μαλλον δεν εχει σημασια τι πουλιεται αλλα ποιος τα πουλαει. Αμα αυτος που πουλαει δεν ειναι του συναφειου μας, της συντεχνιας μας, να παει στα τσακιδια η πραμματεια του, και οχι μονο αυτο αλλα θα κανω οτι ειναι δυνατον για να μαγαρισω τον πωλητη ωστε κανεις ποτε να μην αγορασει απο την πραμματεια του. Ε, ειναι πραγματα αυτα?\nΜαρτίου 5, 2008 στο 3:46 μμ\nΩς δράστης του επίμαχου και επάρατου σχολιασμού οφείλω τοποθέτηση. Τα εισαγωγικά είχαν και προηγούμενα και επόμενα. Αντιγράφω:\n«Ο Παπούλιας [δημοσιογράφος Ελευθεροτυπίας – σημερινή διευκρίνιση] σε συγκεκριμμένο κοινό απευθύνεται, το οποίο ενδιαφέρεται για το ντύσιμο, την ομορφιά κλπ του αρχηγού σας κι έχει μια σκασίλα για τα ένσημά σας της 15ετίας. Εκεί πουλάει κι εκεί θέλετε να πουλήσετε. Χάρη σας κάνει και την επιδιώκετε ακριβώς έτσι, ακόμη κι αν φαντάζεσθε ότι μπορεί να καταξιωθείτε στο κοινό του Παπούλια ως αγωνιστές.»\nΚαι για να μη μένει καμιά απορία, παρακάτω:\n«Πουλάει [ο δημοσιογράφος] όχι εκεί που θέλει ο ΣΥΝ και ο Μπίστης, αλλά στους πελάτες των media, δηλαδή 18-44 ετών, μικροαστοί στη νοοτροπία, με καλό πορτοφόλι. Το παράπλευρο κέρδος του ΣΥΝ είναι οι ψήφοι.»\nΑγαπητέ μου, αν διαλέγεις να παίρνεις ό,τι θέλεις, όπως θέλεις και να το χρησιμοποιείς κατά το δοκούν, μπορείς να βγάλεις ό,τι συμπεράσματα θέλεις. Δηλαδή, το σχόλιό μου για το τι βιολί βαράει ο (αστικός) τύπος και πώς χορεύει (εκούσα ή άκουσα, είναι το μόνο παιζόμενο) μια μερίδα της αριστεράς, αναγιγνώσκεται ως άποψή μου ότι θέλω πωλητή του συναφιού μου ή της συντεχνίας μου. Μπορεί να φταίει το γράψιμό μου, μπορεί και όχι. Αν όχι δικαιούμαι κι εγώ να πώ:\n«Ε, είναι πράγματα αυτά?»\nΓια νάχουμε και καλό ρώτημα: Ποιό νομίζεις ότι είναι το συνάφι μου και η συντεχνία μου?\nΜαρτίου 10, 2008 στο 11:43 μμ\n«αν διαλέγεις να παίρνεις ό,τι θέλεις, όπως θέλεις και να το χρησιμοποιείς κατά το δοκούν, μπορείς να βγάλεις ό,τι συμπεράσματα θέλεις.»\n«Τα συμπερασματα που θελεις», οπως αναφερεται, αντιπροσωπευουν μια συγκεκριμενη στιγμη μια ολοτητα και υποκαθιστουν την πραγματικοτητα οσον αφορα ενα συγκεκριμενο ατομο για το οποιο εκφερουμε μια γνωμη. Η ολοτητα αυτη δεν αντιπροσωπευει το ατομο η την συγκεκριμενη σταση η κατασταση συνυφασμενη με το ατομο, οπως το ιδιο το ατομο την αντιλαμβανεται. Επομενως χανουμε πολλα απο τα στοιχεια που το ατομο αυτο προσφερει η εχει να προσφερει.\nΣιγουρα ετσι γινεται. Ειναι μια ταση που υπαρχει στον καθενα μας. Να διαλεγουμε και να παιρνουμε αυτα που θελουμε, να κτιζουμαι ολοκληρα κατασκευασματα, και να θεωρουμε αυτα που κτισαμε οτι αντιπροσωπευουν την ολοτητα ατομων και τις καταστασεις συνυφασμενες με τα ατομα αυτα. Να παιρνουμε δηλαδη αποσπασματικα ενα κομματι, ενα μεμονομενο μερος του συνολου, και να κατασκευαζουμε απο το μερος το συνολο που εκφραζει ενα ατομο, παραγνωριζοντας ηθελημενα η αθελητα ολα τα υπολοιπα μερη που αποτελουν το συνολο. Αυτος ειναι ο τροπος που αποκταμε αποψεις για τον ενα η τον αλλο συνανθρωπο μας παραγνωριζοντας του πολλες απο τις θεσεις σκεψεις αποψεις ιδεες, που αυτο το ατομο εχει.\nΟ καθενας μας ειναι ενα συνολο, ενα συστημα αρχων θεσεων αποψεων ιδεων που προβαλουμε προς τα εξω. Και σαν συστημα καθοριζεται απο την αρχη\n«καθώς κάθε σύστημα αποτελεί μια «ολότητα», που είναι κάτι περισσότερο από απλό άθροισμα των μερών της.»\nΚαθε ενα κομματι μας ειναι αναποσπαστα συνδεδεμενο, φτιαχνει το συνολο, τον εαυτο μας, με τροπους που αδυνατουμε, ακομη και εμεις οι ιδιοι, να κατανοησουμε, ποσο περισσοτερο καποιος περα απο εμας. Αυτο που περισσοτερο σημαινει οτι εμεις οι ιδιοι ειμαστε υπευθυνοι για αυτο που παρουσιαζουμαι, και για τις πραξεις που τελουμε. Εμεις οι ιδιοι ειμαστε ειδημονες αυτων που υποστηριζουμε.\nΗ παραπανω αρχη ειναι εμφυτη και στην λειτουργια του μυαλου μας. Τεινουμε να τα βλεπουμε ολα σαν ολοτητες. Η μαλλον για να γινω πιο ακριβης κατασκευαζουμε ολοτητες. Και τις κατασκευαζουμε απο εκεινα τα μερη για τα οποια εχουμε πληροφοριες. Ομως οι πληροφοριες που εχουμε δεν ειναι επαρκεις.\n«The world is vast and only take notice of a limited amount of information presented.»\nΟ κοσμος ειναι αχανης και δινουμε την προσοχη μας μονο σε ελαχιστες πληροφοριες που παρουσιαζονται μπροστα μας.\n«The capacity to assess a situation and provide solutions is small. It only allows an individual, a bounded rationality a concept attributed to Herbert A. Simon as it is mentioned in the Cognitive Structure Notes, website.\n«the intended rationality of an actor requires him to construct a simplified model of the real situation in order to deal with it.»\nTherefore each individual goes along in life armed with a simplified model which uses to deal with problems encountered.»\nΠληροφοριες που χρησιμοποιουμε για να φτιαξουμε απλουστευμενα μοντελα της πραγματικοτητας και εξοπλισμενοι με αυτα τα απλουστευμενα μοντελα προσπαθουμε να βρουμε λυσεις στα προβληματα που μας απασχολουν.\nΔεν εχουμε την δυνατοτητα να εχουμε ολες τις πληροφοριες που ειναι διαθεσιμες, αλλα και αν ειναι διαθεσιμες, ακομα και τοτε, δεν τις λαμβανουμε υποψη μας. Τα μυαλα μας απο κατασκευης, εχουν πεπερασμενες δυνατοτητες, ολοι, μηδενος εξαιρουμενου, δεν εχουμε παρα απλα απλουστευμενα μυαλα.\nΕτσι κατασκευαζουμε ολοκληρωμενα οικοδομηματα απο μεμονομενες αποψεις, που ειναι δυνατον να ειναι υποτιμητικες καθως και αδικες, οταν χρησιμοποιουνται σαν πραξεις κριτικης αλλων ατομων. Βασισμενες αποσπασματικα σε μεμονομενα κομματια του συνολου. Επιπολαιες οταν επιλεκτικα προσπαθουν να εκτιμησουν το συνολο βασει μεμονομενων γεγονοτων, αγνοωντας τα αλλα μερη που συνθετουν αυτο το συνολο.\nΑπο την αλλη τι ειναι ιδεα? Μια καινουρια προσεγγιση πανω σε ενα συγκεκριμενο προβλημα. Ολες οι ιδεες ειναι ευπροσδεκτες για επεξεργασια. Με την επεξεργασια αναπτυσσει ο καθε ενας απο εμας τις κριτικες του ικανοτητες. Οι πληροφοριες θα πρεπει να διδονται απλοχερα χωρις περιορισμους, και θα πρεπει να επεξεργαζονται πανω στην βαση επιχειρηματων αμεσα συνδεδεμενων με την πληροφορια που ειναι υπο επεξεργασια. Μια συνεχη μαθηση ακονισμα του μυαλου για να μπορει να διακρινει τις διαφορετικοτητες αναμεσα σε προσφερομενες ιδεες. Και αυτο θα το κανει οταν αφοβα ο καθεις εκθετει τον εαυτο του σε ολες τις τασεις αποψεις θεσεις και καινουριες ιδεες που ελευθερα χωρις περιορισμους αναπτυσσονται γυρω του.\nΣτο σχολιο που εγραψα, εβγαλα ενα γενικο συμπερασμα και οπωσδηποτε δεν αγνοω καθολου τις αποψεις σου και συναμα τις σεβομαι. Ο χαρακτηρισμος συναφι η συντεχνια μπορει να ακουγεται ασχημα αλλα την χρησιμοποιησα χωρις να εχω στο μυαλο μου τις ακραιες αποληξεις της γκαμας της εννοιας αυτης. Περισσοτερο η αναφορα εχει να κανει με την συναθροιση ατομων με μια συγκεκριμενη τροπο αντιμετωπισης πραγματων που ειναι παντα σεβαστη.\nΑπρίλιος 1, 2008 στο 6:53 μμ\nΛυπάμαι που θα σας δυσαρεστήσω και είμαι σίγουρος ότι θα με βρίσετε, αλλά έχετε παρατηρήσει ότι ο κ. Τσίπρας έχει αποφύγει επιμελώς να τοποθετηθεί σε διάφορα «ευρωπαϊκά θέματα» όπως;\n– Δέχεται να αγωνιστούμε μέσα στην Ευρωπαϊκή Ένωση για την κατάκτηση των κοινωνικών δικαιωμάτων;\n– Δέχεται το κοινοτικό κεκτημένο και τα δικαιώματα που έχουμε κατακτήσει μέσα από το κοινοτικό δίκαιο (δηλαδή και μέσα από κοινοτικές οδηγίες) ή πρέπει να τα παρατήσουμε και να ξαναρχίσουμε από την αρχή κάνοντας απεργίες και διαδηλώσεις όπως υποστηρίζει το ΚΚΕ;\n– Θα παρατήσει τα ωραία χαμόγελα με τα οποία κερδίζει οπαδούς από τους ώριμους Έλληνες πολίτες και θα αρχίσει να πέρνει θέσεις σ’ αυτά τα σοβαρά θέματα, ή το ότι «έχει στο παρελθόν μετάσχει σε μαθητικές καταλήψεις σχολείων» αποτελεί αρκετό εφόδιο για να εκπροσωπήσει τον ελληνικό λαό;


να μην σχολιασθεί?\nσυγχωρήστε που ούτε πενηνταράκι κάτου:\nη πρώτη φορά αριστερά βάζει μια φράση του γιατρού Γρηγορίου (αν τον πείτε Γρηγόρη θα φρυάξει) Σκαλκέα: ποιός είναι αυτός ο καλός κύριος είπαμε? ακαδημαϊκός, εξέχων ιατρός (αυτό το θυμόμουν από την μάνα μου αλλά το πράγμα πήγαινε ανάποδα, εκείνος θαύμαζε εκείνην, τι να κάνουμε...), μες στην απόλυτη γκλαμουριά κείνου του Παγκοσμίου διαγωνισμού αρχαίων ελληνικών (δηλαδή, συγγνώμην για την ταπεινότητα, πάνε χρόνια), στην περιρρέουσα ατμόσφαιρα, ποιός θα γίνει ακαδημαϊκός, παιχνιδάκια και κειμενάκια, ταρά-ταρά-τάρα- Εταιρεία Ελλήνων Φιλολόγων απέναντι στην Πανελλήνια Εταιρεία Φιλολόγων. τουτέστιν, οι τύποις δεξιοί έναντι τύποις αριστεροφερνόντων. Να πω πως συνεννοούμουν καλλίτερα με την πρώτη και υπέφερα με την δεύτερη? έτσι είναι, εγώ δεξιόστροφη ποτέ αλλά τόσο "δυσκοίλιοι"οι κακόμοιροι δεύτεροι, ας συγχωρεθεί ο όρος αλλά χτυπάει διάνα. Γιατί να παραπονεθώ; οι βοηθοί του διαγωνισμού υπέφεραν τα μάλα από "το γραφείο" του κυρίου ακαδημαϊκού, όταν ήρθε στην Πνύκα στη τελετή βράβευσης με ένα τουπέ να!!!!!, τον έβαλα στην τρίτη σειρά, μούτρωσε και του πέρασε, "έχετε πολύ ισχυρή προσωπικότητα κυρία μου", ψέλλισε, μέσα από ένα κατακόκκινο φόρεμα, κοίταξα επισταμένως το κρεμ τακούνι της δεκατάκουνης γόβας μου, του χαμογέλασα φωτεινά και το θέμα θεωρήθηκε λήξαν' ωραίες εποχές με πολλή δουλειά, τώρα, πώς οι δηθενιές της αριστεροφερνούσης δήθεν κυβέρνησής μας βάλανε σε βάσανο ένα σωρό παιδιά με λεγόμενα δεξιόστροφων"? ε, όταν διαπρέπει ο κακομοίρης ο Ζουράρις κειμέσα, όλα να τα περιμένει κανείς, ευτυχής που μηρυκάζεται το οίκοι. Κουράγιο παιδιά, και αυτό θα περάσει. Βεβαίως, αν παραμείνουν ως έχουν, του χρόνου ουδόλως αποκλείεται να ανασυρθεί κανένας Συκουτρής σε ερμηνεία του αλήστου μνήμης Σαράντου Καργάκου, κουράγιο παιδιά, τον Καργάκο είχα καθηγητή στην έκθεση στον Μανωλκίδη για Ιατρική, μια χαρά άνθρωπος, ύστερα, και στις επιτροπές του Διαγωνισμού, εκεί, πλέον, γηράσκων και μη διδασκόμενος δυστυχώς, είχε τελείως "ξεφύγει", που λέμε και στα εξαρχειώτικα, κουράγιο παιδιά, έτσι κι αλλιώς, παπαγαλίζειν εστί πρωτεύειν ες τα ΑΕΙ. εν τη χείρα και ούτω βοήσετε, τι να πει κανείς, δεν έχει παρά να δει ποιοί είναι συμβουλάτορες στο πασιγνώστως υπουργείον Απαιδευσίας, κουράγιο παιδιά.\n*οφειλή: στην Μαριέττα Γιαννάκου και στον Αντρέα Καραμάνο (τον δεύτερο είδα στην Μητρόπολη, στην κηδεία του Μητσοτάκη, από τηλεοράσεως, ε, όχι και θα πήγαινα.....), καλώς γνωρίζουν αυτοί τα πώς και τα γιατί, πάλι να λέμε πως αριστερή γεννήθηκα, έτσι θε να πεθάνω? ασχέτως πολιτικών καταβολών και πεποιθήσεων, είμαστε κάποιοι που συμπλέουμε ως σήμερα, αυτό, κανείς δεν μπορεί να μας το πάρει, κουράγιο παιδιά και καλή επιτυχία στον παπαγαλίζειν*


Άμεση και ουσιαστική στήριξη σε πυρόπληκτα νοικοκυριά και επιχειρήσεις ζητά η ΓΣΕΒΕΕ - MarketBeast.gr - Οικονομικές & Πολιτικές Ειδήσεις\nΑρχική Οικονομία Άμεση και ουσιαστική στήριξη σε πυρόπληκτα νοικοκυριά και επιχειρήσεις ζητά η ΓΣΕΒΕΕ\n– Το ευνοϊκότερο καθεστώς στήριξης για τις επιχειρήσεις στους πληττόμενους δήμους της περιφερειακής ενότητας Εύβοιας είναι σημαντικό να αποτελέσει οδηγό προκειμένου να επεκταθεί και σε επιχειρήσεις που λειτουργούν σε μη αστικές πυρόπληκτες δημοτικές ενότητες της υπόλοιπης χώρας.\n– Σε κάθε περίπτωση η διαδικασία αποζημίωσης οφείλει να είναι άμεση, ακόμη κι αν χρειαστεί να προηγηθεί του ελέγχου ζημιών.\n– Τέλος, επειδή ακριβώς η ταχύτητα και η ουσιαστική εφαρμογή των μέτρων θα κρίνει και τον βαθμό ανταπόκρισης της Πολιτείας κρίνεται απαραίτητη η δημιουργία μιας κεντρικής συντονιστικής υπηρεσίας εξυπηρέτησης-έκτακτης ανάγκης για επιχειρήσεις (one stop emergency shop) για την καταγραφή, σύνταξη και κατάθεση των σχετικών αιτήσεων και ταχύτερη παροχή της όποιας ενίσχυσης. Η συγκεκριμένη υπηρεσία πρέπει να είναι σε θέση να λειτουργήσει σύντομα κέντρο απομακρυσμένης πληροφόρησης (τηλεφωνικό και διαδικτυακό help desk) που θα καθοδηγεί τους ωφελούμενους. Στόχος της παρέμβασης δεν μπορεί να είναι άλλος από το να αποκτήσει μόνιμο χαρακτήρα και να λειτουργεί σε έκτακτες περιστάσεις σε όλη την επικράτεια.\nΠροηγούμενο άρθροWall Street: Προς νέα ρεκόρ Dow και S&P 500\nΕπόμενο άρθροΥΠΟΙΚ: Λογαριασμός Κρατικής Αρωγής για δωρεές ενίσχυσης των πυρόπληκτων


ΔΙΚΤΥΟΥΡΓΟΣ ΜΑΚΕΔΩΝ Εικόνες από το 1821 «ζωντανεύουν» σε κτήρια 18 πόλεων\nΑρχική σελίδαιστορίαΕικόνες από το 1821 «ζωντανεύουν» σε κτήρια 18 πόλεων\nΕικόνες από το 1821 «ζωντανεύουν» σε κτήρια 18 πόλεων\nΟι ήρωες του 1821 «ζωντανεύουν» μέσα από τρισδιάστατες απεικονίσεις σε εμβληματικά κτήρια της χώρας σε: Αθήνα, Αλεξανδρούπολη, Ηράκλειο, Θεσσαλονίκη, Ιωάννινα, Καλαμάτα, Κέρκυρα, Λαμία, Λάρισα, Μεσολόγγι, Νάουσα, Ναύπλιο, Πειραιάς, Ρόδος, Σύρος, Τρίπολη, Χανιά και Χίος.\nΣτις συγκεκριμένες πόλεις θα προβληθεί η οπτικοποιημένη αφήγηση της Επανάστασης. Πρόκειται για δράση της Επιτροπής «Ελλάδα 2021».\n«Όσο περνάει ο καιρός, έχω όλο και μεγαλύτερη λαχτάρα να το δω να υλοποιείται. Έχεις κάτι το οποίο έγινε 200 χρόνια πριν. Οπτικοποιήθηκε πολλά χρόνια πριν, αποτυπώθηκε δηλαδή από τους καλλιτέχνες στον καμβά. Αλλά, είμαστε στο σήμερα, οπότε θέλαμε να έχει και τη σύγχρονη ματιά της τεχνολογίας. Επιλέξαμε μια μεθοδολογία η οποία μέσω του animation "ζωντανεύει" τους πίνακες που είχαμε στα χέρια μας», συμπληρώνει η υπεύθυνη διαχείρισης ερευνητικών προγραμμάτων στο Εργαστήριο Μεταβαλλόμενων Ευφυών Περιβαλλόντων, του Πολυτεχνείου Κρήτης.\nΟι προβολές με την αφήγηση της Επανάστασης του 1821 αποτελούν το μεγαλύτερο εγχείρημα του λεγόμενου «projection mapping» που έχει γίνει ποτέ στην Ελλάδα. Η παραγωγή του υλικού και η προσαρμογή του πάνω στα κτήρια έγινε μετά από συνεργασία τουλάχιστον 40 ατόμων. Οι γνώσεις των επιστημόνων από το Εργαστήριο Μεταβαλλόμενων Ευφυών Περιβαλλόντων (TUC TIE Lab) της Αρχιτεκτονικής Σχολής του Πολυτεχνείου Κρήτης, επέτρεψαν το έργο να ολοκληρωθεί χωρίς να χρειαστούν πολλές μετακινήσεις αφού με τη μέθοδο της φωτογραμμετρίας δημιούργησαν μακέτες των όψεων των κτηρίων, πάνω στις οποίες έκαναν τις πρόβες.\n«Έπρεπε να συντονιστούμε πάρα πολλά άτομα από την Αθήνα και τα Χανιά», λέει στο ΑΠΕ-ΜΠΕ η αρχιτέκτονας και συνεργάτιδα του Πολυτεχνείου Κρήτης, Αναστασία Κυριακοπούλου. «Κάνουμε τις πρόβες σε προπλάσματα που κατασκευάσαμε στο εργαστήριο. Φτιάξαμε όψεις των κτηρίων σε υποκλίμακα. Ο συντονισμός ήταν σύνθετος, αλλά με τη βοήθεια της Επιτροπής τα καταφέραμε. Έπρεπε να συντονιστούμε για το ποια κτήρια έχουν σημασία για την εκάστοτε πόλη», συμπληρώνει η Α. Κυριακοπούλου.


Κάντε κράτηση σε χώρους για glamping, γιούρτες, νομαδικές σκηνές, μεγάλες σκηνές και θόλους σε Purmamarca, Jujuy - Pitchup®\nΧώροι για γιούρτα, νομαδική σκηνή, μεγάλη σκηνή, θόλο και καλυβοσκηνή - Purmamarca\n1 καταχώρηση εντός 64,4 χλμ. από Purmamarca με 0 διαθέσιμους χώρους προς κράτηση\nΔοκιμάστε να αυξήσετε την ακτίνα αναζήτησης εντός 74 km , 84 km , 94 km , 104 km από Purmamarca.\nΔοκιμάστε να διευρύνετε τη γεωγραφική σας περιοχή σε: Jujuy, North West, Αργεντινή,\nPurmamarca - Διακοπές ανά Κατάλυμα\nΞενώνες, ξύλινα οικήματα ή καλύβες - Purmamarca\nΘέσεις για σκηνή - Purmamarca\nΘέσεις για τροχόσπιτο - Purmamarca\nΘέσεις για αυτοκινούμενο τροχόσπιτο - Purmamarca\nΕνοικίαση τροχόσπιτου - Purmamarca\nΕνοικίαση σκηνής σε Purmamarca - Διατίθεται ντους Ενοικίαση σκηνής σε Purmamarca - Εξωτερική πισίνα Ενοικίαση σκηνής σε Purmamarca - Επιτρέπεται η φωτιά Ενοικίαση σκηνής σε Purmamarca - Επιτρέπονται τα σκυλιά Ενοικίαση σκηνής σε Purmamarca - Εσωτερική πισίνα Ενοικίαση σκηνής σε Purmamarca - Μπαρ ή κλαμπ Ενοικίαση σκηνής σε Purmamarca - Μόνο για ενήλικες Ενοικίαση σκηνής σε Purmamarca - Τουαλέτες Ενοικίαση σκηνής σε Purmamarca - Φιλικό για οικογένειες


Ιούνιο αρχίζει η αναβάθμιση του Παγκυπρίου Γυμνασίου\n29 Σεπτεμβρίου 2014 - 18:24\nΤο Υπουργείο Παιδείας και Πολιτισμού, έχοντας επίγνωση της ιστορικότητας του Παγκυπρίου Γυμνασίου και της προσφοράς του στα ελληνικά γράμματα, προέβη σε όλες τις απαιτούμενες μελέτες, με σκοπό την κτηριολογική του αναβάθμιση και την ανάκτηση του παλαιού του κύρους, δήλωσε ο Υπουργός Παιδείας και Πολιτισμού Κώστας Καδής.\nΣε χαιρετισμό του σε εκδήλωση του Παγκύπριου Γυμνασίου, ο κ. Καδής είπε ότι σύντομα ολοκληρώνονται οι σχετικές διαδικασίες, και ότι η υλοποίηση του έργου, που θα γίνει με πλήρη σεβασμό στην παράδοση και στην ιστορική φυσιογνωμία του κτηρίου, θα αρχίσει τον Ιούνιο του 2015.\nΠαράλληλα, ανέφερε, προχωρούμε στη σύσταση ειδικής επιτροπής, που θα επεξεργαστεί μέτρα για την αναβάθμιση της πνευματικής προσφοράς του σχολείου, στην οποία θα συμμετέχουν επιφανείς προσωπικότητες και εκπρόσωποι φορέων, στους οποίους συμπεριλαμβάνονται και οι εκπρόσωποι των συνδιοργανωτών της εκδήλωσης, του Συλλόγου Αποφοίτων του Παγκυπρίου Γυμνασίου και της Εφορεία Ελληνικών Εκπαιδευτηρίων Λευκωσίας.\nΑναφερόμενος στην ιστορία του Γυμνασίου, είπε ότι αποτέλεσε φυτώριο ελληνοχριστιανικής παιδείας και το 1893 αναγνωρίστηκε ισότιμο με τα Ελλαδικά γυμνάσια, ενώ μαθητές του έλαβαν μέρος σε όλους τους εθνικούς αγώνες των Ελλήνων τον 20ο αιώνα – Βαλκανικούς Πολέμους, Μικρασιατική Εκστρατεία, Ελληνοϊταλικό Πόλεμο – ενώ πρωτοστάτησαν στον Απελευθερωτικό Αγώνα της ΕΟΚΑ, με κορυφαία στιγμή τη μάχη της Σεβερείου Βιβλιοθήκης.\n"Στον κατάλογο των μαθητών του περιλαμβάνονται προσωπικότητες της Κύπρου, που έδωσαν έντονο το στίγμα τους στα πολιτικά, πολιτιστικά, πνευματικά και επιστημονικά δρώμενα του τόπου" κατέληξε.


805.90 ΘΑΛΕΙΑ ( Μίνι Δενδρώδης ) THALEIA ® (Standard Rose)\n805.90 ΘΑΛΕΙΑ ( Μίνι Δενδρώδης ) / THALEIA ® (Mini Standard Rose)\nΠοικιλία με μεγάλα τριαντάφυλλα για την κατηγορία της, με ωραίο σχήμα και πολλά πέταλα και ιδιαίτερο\nχρώμα, ροζ στο εσωτερικό και λευκό στο εξωτερικό των πετάλων. Έχει ισχυρή και υγιή βλάστηση. Υποστηλώστε τον κορμό ως τον κόμβο του εμβολίου. Μπορείτε να τις φυτεύσετε ακόμα και σταδιακά επιλέγοντας τις ιδανικότερες συνθήκες.\nΧρώμα Φούξια - Λευκό\n805.90 Θάλεια / Thaleia (Μίνι Δενδρώδης ) - Τριανταφυλλιά Γυμνόριζη\n805.92 Θάλεια / Thaleia (Μίνι Δενδρώδης ) - Τριανταφυλλιά σε μπάλα τύρφης με βιοδιασπώμενο δίχτυ\n805.95 Θάλεια / Thaleia (Μίνι Δενδρώδης ) - Τριανταφυλλιά ανεπτυγμένη σε τετράγωνη γλάστρα


Άρσεναλ με Φούλαμ 18/04/2021 Συμβουλές στοιχημάτων\nΆρσεναλ με Φούλαμ | στοιχημα προγνωστικα δωρεαν\nΣημαντικές στατιστικές, προβλέψεις και συμβουλές μπροστά από τον επερχόμενο αγώνα Premier League μεταξύ Άρσεναλ και Φούλαμ, με ανάλυση ειδικών που σας βοηθά να στηρίξετε το φαβορί σας ενόψει του αγώνα. Μην χάσετε κάτι με την λεπτομερή προεπισκόπηση των αγώνων μας και τις καλύτερες συμβουλές.\n18/04/2021 12:30 Premier LeagueEmirates Stadium | Λονδίνο\nN(0 - 3)H(0 - 3)I(3 - 3)N(2 - 1)I(1 - 1)\nH(0 - 1)H(3 - 1)H(1 - 2)H(0 - 3)N(0 - 1)\nΈνα από τα μεγαλύτερα παιχνίδια στο ημερολόγιο ποδοσφαίρου πραγματοποιείται στις 18/04/2021 , με Άρσεναλ και Φούλαμ να κερδίζουν «τα καυχησιακά δικαιώματα» όταν συναντηθούν στο Emirates Stadium. Οι αγώνες μεταξύ των δυο ομάδων είναι σπάνια περίπλοκες αναμετρήσεις, με την πριν-τον-αγώνα ανάλυση που δείχνει ότι είναι Άρσεναλ οποίοι είναι οι πιθανώς νικητές αυτή τη φορά. Ωστόσο, δεδομένης της φύσης του παιχνιδιού, όλα θα μπορούσε να συμβεί!\nΑνάλυση επίδοσης του Άρσεναλ και του Φούλαμ\nΦούλαμ - Άρσεναλ0-312/09/2020\nΆρσεναλ - Φούλαμ4-101/01/2019\nΦούλαμ - Άρσεναλ1-507/10/2018\nΗ Άρσεναλ κατέγραψε 0 - 3 όταν έπαιξε εναντίον Σέφιλντ Γιουν. την τελευταία φορά.\nΣτους προηγούμενους 10 αγώνες τους, Άρσεναλ σκόραρε συνολικά 6 γκολ, η οποία λειτουργεί με μέσο όρο 1.5 γκολ ανά παιχνίδι.\nΗ Άρσεναλ έχει κερδίσει 10 και χάσει 11 από τους αγώνες τους τις τελευταίες μήνες, και έχει ισοφαρίσει 6 στην εξέλιξη.\nΣτον τελευταίο αγώνα τους, η Φούλαμ έπαιξε 0 - 1 εναντίον Γούλβς.\nΣτους προηγούμενους 10 αγώνες τους, Φούλαμ σκόραρε συνολικά 5 γκολ, η οποία λειτουργεί με μέσο όρο 1 γκολ ανά παιχνίδι.\nΗ Φούλαμ έχει κερδίσει 5 και χάσει 12 από τους αγώνες τους τις τελευταίες μήνες, και έχει ισοφαρίσει 11 στην εξέλιξη.\nΗ συμβουλή του ειδικού για το Ντέρμπι μεταξύ Άρσεναλ και Φούλαμ\nΜε αυτούς τους δύο αντιπάλους που βγαίνουν στο γήπεδο, η συμβουλή ειδικού μας για τον αγώνα είναι να βάζετε στοίχημα στο κάτω 2.5, το οποίο είναι διαθέσιμο στο . Παρόλο που οι αγώνες αυτοί είναι συχνά δύσκολο να προβλεφθούν, οι ειδικοί μας πιστεύουν ότι αυτό έχει πιθανότητα 57 % να συμβεί.


hip hop – Hip Hop Dromologio\n119 Views Το Hip Hop Dromologio σε συνεργασία με το Valhalla Studio… Ένα δυναμικό come back ύστερα από καιρό. Εάν είσαι graffitas, dj, beatmaker, break dancer, εάν είσαι mc και έχεις μεμονωμένες δουλειές (ανεξάρτητα tracks), ολοκληρωμένα albums, singles ή lp, ή ακόμα και τίποτα … και ενδιαφέρεσαι για προσωπική συνέντευξη τύπου Podcast ή Video cast […]\n695 Views Η Universe Music σε συνεργασία με το www.hiphopdromologio.gr παρουσιάζουν : Rough Diamonds Vol.1. Η Universe Music ανήμερα της Πρωτοχρονιάς κυκλοφόρησε το Mixtape “Rough Diamonds Vol.1”, το οποίο περιέχει κομμάτια κάποιων εκ των καλλιτεχνών της, αλλά και κάποια αποκλειστικά ακυκλοφόρητα κομμάτια άλλων Ελλήνων καλλιτεχνών όπως ο Τραγικός Είρωνας, ο Ιδιότροπος, ο Solmeister, ο Bouklas, […]\n376 Views Οι ”Διπλή Προσωπικότης” δημιουργήθηκαν το 2017. Ο Αντώνης και ο Χρήστος , οι οποίοι αποτελούν το crew, είναι δυο άτομα εντελώς διαφορετικά σε σκεπτικό, απόψεις και χαρακτήρες! Στις περισσότερες συζητήσεις τους έρχονται σε αντιπαράθεση. Παρόλα αυτά συνυπάρχουνε και είναι δεμένοι. Ακόμα και οι επιρροές δεν θα μπορούσαν να ήταν παρά διαφορετικές… Ο Χρήστος […]


Ακροδεξιά στροφή και έξοδος από κάθε κατακτημένο δικαίωμα | Φίλιππος Ζάχαρης - ΕΛΕΥΘΕΡΙΑ Online\nΣυντηρητισμός. ακροδεξιά και οπισθοχώρηση των δημοκρατικών ιδεών σε ολόκληρη την Ευρώπη μετά και τα τελευταία αποτελέσματα στην Ισπανία, όπου ο Ραχόι έστω και με μερική πλειοψηφία φαίνεται να ηγείται της επόμενης κυβέρνησης συνεργασίας. Η κατάσταση αυτή που ξεκινά από την Ουγγαρία, περνά από Ολλανδία και Γερμανία και Αυστρία, καταλήγοντας στην Ισπανία και την Γαλλία με την Λεπέν -μη εξαιρουμένης της Ελλάδας όπου η Χρυσή Αυγή εξακολουθεί να βρίσκεται στην τρίτη θέση - δεν λέει να κοπάσει, την ίδια στιγμή που οι Βρετανοί αποχωρούν από την ΕΕ για πολλούς και διάφορους λόγους - μεταξύ αυτών και η ξενοφοβία.\nΤο δημιουργούμενο αυτό τέρας απειλεί να καταπιεί όλους τους λαούς της Ευρώπης και να ξεθεμελιώσει εκ του συστάδην ολόκληρο το φιλόδοξο ευρωπαϊκό οικοδόμημα. Κανείς και ιδιαζόντως τα δήθεν αριστερά ή κατ΄επίφαση σοσιαλιστικά κόμματα, δεν μπορούν να εμποδίσουν την άνοδο αυτή, την στιγμή που η ακροδεξιά έχει εκμεταλλευτεί κατά τον καλύτερο δυνατό τρόπο το δημοκρατικό έλλειμμα, λανσάροντας την εθνικιστική πολιτική ως το μόνο μέσον ευημερίας και την φυλετική καθαρότητα ως προϋπόθεση της διατήρησης της εννόμου τάξης.\nΗ ιστορία επαναλαμβάνεται ποικιλοτρόπως, και όλος αυτός ο κόσμος που θα εξεγείρετο άλλοτε για περισσότερη ελευθερία, τώρα αποζητά τον εγκλωβισμό του στις περιορισμένες εθνικές ελευθερίες, χωρίς την παραμικρή δόση αλληλεγγύης με τους άλλους λαούς. Κοινώς, εχθρότητα, μισαλλοδοξία και ατομισμός, που καταστρατηγεί στην πράξη ακόμη και τις ελάχιστες βασικές αρχές δικαίου του δυτικού καπιταλισμού, που επέβαλλαν οι επαναστατημένες μάζες τις περασμένες δεκαετίες. Υιοθέτηση ακροδεξιών τσιτάτων στο όνομα της καταπολέμησης της ανεργίας και της εκδίωξης των ξένων “που μας παίρνουν τις δουλειές”, “που συνεργάζονται με τον υπόκοσμο” και “αλλοιώνουν την σύνθεση του πληθυσμού”.\nΔεν θα περιοριστεί η κατάσταση στο Brexit, κατά τα φαινόμενα, αφού έχει μέλλον και δη ζοφερό ό δεινός νεοσυντηρητισμός με το ακροδεξιό πρόσημο, αφού στην Γερμανία με το Pegida και στην Γαλλία με την Λεπέν, οι δύο ηγέτιδες χώρες της ΕΕ και της ευρωζώνης περνούν δύσκολες στιγμές. Kαι αυτές οι δύσκολες στιγμές αναμένεται να συνεχιστούν σε ολόκληρη την ΕΕ αφού ούτε οι όποιοι δημοκρατικού συνασπισμοί φαίνεται να αποδίδουν, ούτε οι κυβερνήσεις συνεργασίας εξασφαλίζουν κάποια δικαιοσύνη. Έτσι ο ακροδεξιός εξτρεμισμός βρίσκει το χαλί στρωμένο και πορεύεται νικηφόρα, με ότι αυτό μπορεί να σημαίνει για την τύχη ολόκληρης της Ευρώπης.\nΤο κακό ξεκινά και από τις ΗΠΑ, όπου ενδεχόμενη κατάκτηση του προεδρικού χρίσματος από τον Ντόναλντ Τραμπ θα επιδεινώσει περαιτέρω την αμερικανική πολιτική, πορώνοντας παράλληλα τους ακραίους ισλαμιστές λόγω της ισλαμοφοβικής και ευρύτερα ρατσιστικής πολιτικής του. Εν αρχή λοιπόν δεν ήταν το Brexit αλλά οι ασκούμενες από καιρό αντιδημοκρατικές πολιτικές.\nΟι εποχές που ζούμε πλέον είναι χαρακτηριστικές του τι θα κυριαρχήσει τις επόμενες δεκαετίες. Πως και με ποιο τρόπο θα επιδιωχθεί η άλωση των εναπομεινάντων ατομικών ελευθεριών στην ΕΕ, αν υποθέσει κανείς πως υπήρχαν στοιχειωδώς κάποιες από αυτές εδώ και χρόνια. Και οι εποχές αυτές που θα διανύσουμε δεν θα είναι με τίποτε σταθερές, παρά θα σφύζουν από ανασφάλεια.\nΔεν απομένει λοιπόν τίποτε άλλο, παρά να θυμηθούν οι λαοί τι προηγήθηκε ειδικά του 2ου παγκοσμίου πολέμου στην Γερμανία, τι συνέβη στην Βαιμάρη και πως ο Χίτλερ αλλά και ο Στάλιν στην Ρωσία αναδύθηκαν στην εξουσία, εξοντώνοντας με συνοπτικές διαδικασίες όλη την επαναστατική αφρόκρεμα. Επαναφέροντας τα τότε εφιαλτικά δεδομένα στην Ευρώπη, πετυχαίνουν απλά τον κατακερματισμό της, με άμεσες συνέπειες τους ισχυρούς κλυδωνισμούς του μεταπολεμικού προτσές.\nΔύσκολες οι ώρες και οι στιγμές, όσο δύσκολες είναι οι αποφάσεις των λαών της Ευρώπης, που κανονικά θα έπρεπε να είχαν αποφύγει την επανάληψη των σαρωτικών αλλαγών σε πολιτικό -κοινωνικό επίπεδο και που το μόνο που θα έπρεπε να σκέφτονται, είναι πως θα εξασφαλίσουν περισσότερες ατομικές ελευθερίες και όχι πόσους πρόσφυγες θα κάνουν δεκτούς.\nΦίλιππος Ζάχαρης (zachfil64@gmail.com)


Πρωινό γεύμα στη μάχη καταπολέμησης του διαβήτη\nΔημοσίευση 15 Μαΐου 2014, 15:21 / Ανανεώθηκε 15 Μαΐου 2014, 16:40\nΤο πρωινό είναι το πρώτο γεύμα που λαμβάνει ο οργανισμός μετά από την πολύωρη νηστεία που μεσολαβεί κατά τη διάρκεια του ύπνου.\nΕίναι φυσικό λοιπόν να αναζητά ενέργεια για να μπορέσει να αντεπεξέλθει στις απαιτήσεις της καινούργιας ημέρας. Το βασικό θρεπτικό συστατικό που παρέχει ένα πλήρες πρωινό είναι οι υδατάνθρακες, που βρίσκονται μεταξύ άλλων στα γαλακτοκομικά προϊόντα, τα αμυλούχα όπως είναι το ψωμί, οι φρυγανιές, το παξιμάδι και τα δημητριακά, καθώς και στο μέλι και τη μαρμελάδα.\nTo πρωινό γεύμα είναι αυτό που γεμίζει τις ενεργειακές αποθήκες του οργανισμού, δημιουργώντας ένα πρώτο αίσθημα ευεξίας και κορεσμού, με αποτέλεσμα να καθίσταται ευκολότερος ο έλεγχος των συνολικών γευμάτων και της συνολικής θερμιδικής πρόσληψης κατά τη διάρκεια της υπόλοιπης ημέρας.\nΜελέτες που πραγματοποιήθηκαν τόσο σε εφήβους όσο και σε ευρύτερο φάσμα του γενικού πληθυσμού δείχνουν πως η παράλειψη του πρωινού σε συνδυασμό και με άλλους επιβαρυντικούς παράγοντες οδηγεί σε αυξημένο κίνδυνο εμφάνισης παχυσαρκίας και σακχαρώδους διαβήτη τύπου 2.\nΕπίσης υπάρχουν πολλές έρευνες σε παιδιά, που επισημαίνουν με εμφατικό τρόπο τα θετικά αποτελέσματα του πρωινού γεύματος στη συγκέντρωση, την κατανόηση, την αντιληπτική ικανότητα και την επίδοση τόσο σε μαθησιακό επίπεδο όσο και σε επίπεδο φυσικής δραστηριότητας.


ΟΟΣΑ: Δεν θα πετύχει τους στόχους της ανάπτυξης η Ελλάδα | ΟΙΚΟΝΟΜΙΑ | antinews.gr\nΕιδικότερα, σε έκθεσή του με τις προβλέψεις για την παγκόσμια οικονομία, ο ΟΟΣΑ αναφέρει:\n"Η ιδιωτική κατανάλωση και οι επενδύσεις θα καθοδηγήσουν την ανάκαμψη, ανταποκρινόμενες στην μείωση της πολιτικής αβεβαιότητας και την σταδιακή βελτίωση των οικονομικών συνθηκών. Οι εξαγωγές θα συνεχίσουν να αυξάνονται βρίσκοντας στήριξη στην αύξηση της ζήτησης από το εξωτερικό. Η επιτάχυνση των εξαγωγών θα βαρύνει την ανάπτυξη του 2019. Η πλεονάζουσα παραγωγική ικανότητα μειώνεται, αλλά παραμένει εξαιρετικά μεγάλη, περιορίζοντας τις πιέσεις των τιμών και των μισθών”.\nΟ πλεόνασμα του προϋπολογισμού βρίσκεται σε τροχιά να ξεπεράσει τους στόχους του 2017, χάρη στη βελτιωμένη φορολογική συμμόρφωση και τις περιορισμένες δαπάνες. Απαιτείται περαιτέρω πρόοδος στην αντιμετώπιση των καθυστερημένων φορολογικών εσόδων. Η μείωση των υψηλών επιπέδων φτώχειας, ιδίως μεταξύ των νέων, παραμένει επίσης επιτακτική ανάγκη. Το πρόγραμμα ελάχιστου εγγυημένου εισοδήματος είναι ένα πρώτο, ευπρόσδεκτο βήμα, αλλά η συνολική κοινωνική προστασία πρέπει να επαναπροσδιοριστεί. Η πρόσφατη αξιολόγηση των δαπανών εντόπισε δημοσιονομικό χώρο για μια μέτρια επέκταση στοχοθετημένων κοινωνικών προγραμμάτων. Οι συνεχείς μεταρρυθμίσεις στην αγορά προϊόντων θα βελτιώσουν περαιτέρω την ανταγωνιστικότητα.\nΤο υψηλό επίπεδο δημόσιου χρέους της Ελλάδας και μη εξυπηρετούμενων δανείων των τραπεζών της αποτελούν πηγές χρηματοπιστωτικής αδυναμίας. Η διαχείριση του δημοσίου χρέους ώστε να βρεθεί σε μια σταθερή καθοδική πορεία θα απαιτήσει βιώσιμες μεταρρυθμίσεις για την τόνωση του δυνητικού προϊόντος και της περαιτέρω αναδιάρθρωσης του χρέους. Το μεγάλο ποσοστό NPLs των ελληνικών τραπεζών αυξάνει τους κινδύνους και περιορίζει τις χορηγήσεις δανείων. Η σταδιακή εξάλειψη των μη εξυπηρετούμενων δανείων με την παράλληλη διασφάλιση επάρκειας κεφαλαιακών διαθεσίμων, αποτελεί προτεραιότητα”.


Αποχαιρετούμε τον πατέρα Επιφάνιο - Εστιατόρια - αθηνόραμα\nΑποχαιρετούμε τον πατέρα Επιφάνιο 0\nΟ μοναχός Επιφάνιος ο Μυλοποταμινός έφυγε σήμερα αφήνοντας πίσω του ένα κενό, αλλά και μια ανεκτίμητη κληρονομιά: την ανάδειξη της άγνωστης αγιορείτικης μοναστηριακής κουζίνας και του αγιορείτικου αμπελώνα. Είναι βέβαιο, ότι το όνομά του θα μείνει ένα κεφάλαιο στην ιστορία της ελληνικής γαστρονομίας.\nΤο 1973 πρωτοπήγε στο Άγιο Όρος και από το 1990 συνέχισε τον μοναστικό του βίο στο Iερό Kάθισμα του Aγίου Eυσταθίου, στον Mυλοπόταμο, μετόχι της Ιεράς Mονής Mεγίστης Λαύρας. Εκεί, ήρθε σε επαφή με τη μοναστηριακή μαγειρική, φύτεψε αμπελώνα κι έχτισε οινοποιείο - σε αυτόν οφείλεται η αναβίωση του παραδοσιακού αμπελώνα στον Μυλοπόταμο. Πολυσχιδής προσωπικότητα, εξωστρεφής και ζωντανός, συγκέντρωσε τη μαγειρική του εμπειρία στο μοναδικό στο είδος του βιβλίο «Η μαγειρική του Αγίου Όρους», που έχει μεταφραστεί στα Γερμανικά, Αγγλικά, Ρωσικά, Ρουμανικά, Βουλγαρικά και Ισπανικά.\nΤο «Αθηνόραμα», προκειμένου να αναδείξει τη συμβολή του στην τοπική γαστρονομία, αφιέρωσε στη μαγειρική του το «Δεκαπενθήμερο Αγιορείτικης Κουζίνας» το 2019, στο πλαίσιο του θεσμού «Ημέρες Σύγχρονης Μακεδονικής Κουζίνας»: μια εκδήλωση-εμπειρία, όπου 17 σεφ από τα καλύτερα εστιατόρια της Θεσσαλονίκης δημιούργησαν πιάτα βασιζόμενοι στις δικές του συνταγές. Την ίδια περίοδο, ο πατήρ Επιφάνιος είχε «κατεβάσει» τις γεύσεις του Αγίου Όρους στο Symposio at Ark.\nΑυτοί ήταν δυο μόνο από τους πολυάριθμους σταθμούς ενός ανθρώπου δραστήριου, ενεργητικού και αεικίνητου. Ένα παράθυρο στην πολυσχιδή προσωπικότητά του είχε ανοίξει με την συνέντευξη που είχε παραχωρήσει στην Ντένη Καλιβοκά για το Umami, την οποία και θυμόμαστε αποχαιρετώντας τον σήμερα.\nMέχρι να καταφέρουμε να ορίσουμε τη συνάντησή μας με τον πατέρα Επιφάνειο, τον πέτυχα τηλεφωνικά στη Γερμανία, την Ιταλία, σε αεροδρόμια, να κλαδεύει αμπέλια, να οδηγεί στους δρόμους του Αγίου Όρους, να μαγειρεύει. Εκείνη την Τρίτη το πρωί που συναντηθήκαμε για τη φωτογράφηση είχε μόλις επιστρέψει από το Παρίσι, όπου μαγείρεψε με γνωστούς σεφ στο πλαίσιο μιας πρωτοβουλίας προβολής της ελληνικής κουζίνας.\nΜπήκε στο «Booze» με ένα σακίδιο στην πλάτη και όταν ο φωτογράφος του είπε ότι σκεφτόταν να τον φωτογραφήσει με laptop, έβαλε τα γέλια. «Πριν από πολλά χρόνια έδωσα συνέντευξη σε μια συνάδελφό σου», μου είπε, «και άνοιξα μετά το περιοδικό, και τι να δω. Τον τίτλο “Πίνει, καπνίζει και οδηγεί σαν τον Σουμάχερ” με κάτι γράμματα να!»\nΜιλήσαμε ώρα πολλή πηδώντας από το ένα θέμα στο άλλο, οικεία, ακομπλεξάριστα, ευχάριστα, σαν να γνωριζόμασταν καιρό. Ευχάριστος, ανθρώπινος, δεν χρησιμοποιεί την περιβολή του μοναχού για να σε κρατά σε απόσταση, ενώ η ματιά του εκπέμπει αλήθεια και ειλικρίνεια.\nΑναρωτιέμαι πώς ένας άνθρωπος τόσο δραστήριος και «παρών» στη ζωή αποφάσισε να μονάσει. «Μπορεί να σου φανεί παράξενο, όμως ασχολούμαι με τα ζώδια. Η θέση της Σελήνης και τα ζώδια επηρεάζουν πολύ το χαρακτήρα μας. Άλλωστε η αστρολογία ήταν σοβαρή επιστήμη - η αστρομαντεία είναι η στραβή περίπτωση. Εγώ λοιπόν είμαι Υδροχόος. Είναι η φύση μου τέτοια. Ήμουν περίεργος και ψαχνόμουν συνέχεια. Πιστεύω λοιπόν ότι αν δεν γινόμουν μοναχός, θα ήμουν κάπου στην Αφρική».\nΑλλά και η οικογένειά του, όπως μου εξηγεί, ήταν άνθρωποι που πίστευαν ουσιαστικά. Δεν ήταν πουριτανοί ή αυστηροί, ήταν ανοιχτόμυαλοι και διάβαζαν πολύ. Και αυτή τους η στάση τον έφερε από νωρίς κοντά στον Θεό. Αυθόρμητα τον ρωτώ αν αυτή η απόφαση του πρόσφερε επί της ουσίας ένα κομμάτι συναισθηματικής ασφάλειας, ένα σταθερό σημείο αναφοράς για να μπορεί να ξεδιπλώσει τα ενδιαφέροντά του. «Είναι σωστή η παρατήρησή σου. Όταν έχεις πολλή δημιουργικότητα κι ενέργεια, αυτό μπορεί να σε σκοτώσει αν δεν το κατευθύνεις σωστά. Τώρα, ύστερα από 38 χρόνια που είμαι στο Άγιον Όρος, συχνά σκέφτομαι ότι είναι ευτύχημα που πήγα εκεί. Γιατί δίνομαι στους ανθρώπους και δένομαι πολύ μαζί τους, τους πιστεύω και, παρόλο που είμαι μοναχός και η Εκκλησία κατέχει μεγάλο μέρος στην καρδιά μου, έχω πάθει “τρακαρίσματα” με τους ανθρώπους. Αν ήμουν λαϊκός, πολύ φοβάμαι ότι δεν θα ήμουν αυτός που είμαι τώρα σαν χαρακτήρας. Μπορεί να ήμουν σκληρός ή να αντιμετώπιζα τους ανθρώπους σαν νούμερα. Γιατί συχνά τα βιώματα μας αλλάζουν και μπορεί να καταλήξεις να μην αναγνωρίζεις τον εαυτό σου. Πολλές φορές όταν εσύ δίνεις την αγάπη σου και σου γυρνάνε την πλάτη, μετά παίρνεις ανάποδες. Δεν διαχειρίζεσαι εύκολα την αγάπη. Η αγάπη είναι συναίσθημα, δεν είναι κουμπιά. Με πολύ μεγάλο αγώνα μπορεί να επιβληθεί ο νους στην καρδιά».\nΗ κουβέντα συνεχίζεται γύρω από το ζήτημα της εξουσίας - τόσο της κοσμικής όσο και της εκκλησιαστικής - και πώς αυτή ασκήθηκε ανά τους αιώνες. Προβληματίζεται για θέματα ορθού και λάθους, δικαίου και αδίκου, έννοιες που τείνουν να διαστρεβλώνονται στις μέρες μας. «Καθισμένοι στη ζεστασιά ενός σπιτικού, ύστερα από ένα γεύμα με φίλους, συζητάμε για ανθρώπους που δεν έχουν τίποτε στον κόσμο και λιμοκτονούν. «Και σκέφτομαι: “Μα καλά, ο Θεός δεν τα βλέπει όλα αυτά; Εδώ τα βλέπω εγώ και νιώθω τύψεις. Αλλά τελικά έστι δίκης οφθαλμός, ος τα πάνθ’ ορά”».\nΤου μιλώ για την εντύπωσή μου ότι ο χριστιανισμός, παρά το καλό θεωρητικό του υπόβαθρο, εφαρμόζεται με απίστευτη τυπολατρία και συμβατικότητα που διώχνει τον κόσμο. «Άσ’ τα να πάνε… Εδώ πάει μοναχός να χαιρετήσει κάποιον εγκάρδια ή να τον χτυπήσει φιλικά στην πλάτη και αυτομάτως κινδυνεύει να χαρακτηριστεί “αδερφή”. Ή αν αγκαλιάσει μια γυναίκα, τότε της τα ρίχνει. Μα εκεί ανάγονται τελικά οι σχέσεις των ανθρώπων; Έχουμε αλλοτριωθεί τόσο πολύ, ή εγώ έρχομαι από άλλον κόσμο; Δεν κολλάω στην παράδοση, ούτε είμαι αυστηρός. Αφού δεν είμαι αυστηρός με τον εαυτό μου, πώς μπορώ να είμαι με τους άλλους! Εγώ είμαι καλόγερος και μου αρέσουν τα ταξίδια, μου αρέσει το καλό φαγητό… Αφού μου αρέσουν, τι να κάνουμε; Κι έρχομαι να σου κάνω εσένα κήρυγμα νηστείας κι εγκράτειας. Δεν υποκρίνομαι;».\nΒέβαια! Τα συναισθήματα όταν είσαι στο αμπέλι και κλαδεύεις δεν περιγράφονται. Έχεις δει φωτογραφία του αμπελιού με τις δροσοσταλίδες πάνω στα μικρά του φυλλαράκια; Φαντάσου γύρω να ακούς αηδόνια και να χτυπάει ο ήλιος όταν ξεπροβάλλει την αυγή μέσα από τη θάλασσα. Αυτές οι εικόνες και αυτά τα συναισθήματα είναι πολύ δυνατά, δεν αγοράζονται. Αύριο τέτοια ώρα θα κλαδεύω. Μέχρι την Παρασκευή όμως, γιατί μετά θα πρέπει να κατεβώ στη Θεσσαλονίκη που έχουμε την Έκθεση Τροφίμων και Ποτών. Και την Κυριακή μαγειρεύω στη μητρόπολη Νεαπολέως για 150 άτομα. Γενικά αντέχω το τρέξιμο και μου αρέσει.\nΤο κρασί σας είναι βιολογικό;\nΔεν μπορείς να χρησιμοποιείς στη σημερινή εποχή χημικά προϊόντα για τα αγριόχορτα και να θεωρείς ότι αυτό δεν επηρεάζει το\nφυτό σου. Όπου μπορείς να πάρεις το βιολογικό πάρ’ το, και αν ο κίνδυνος από τα συμβατικά είναι 50, εσύ τον μειώνεις και τον κάνεις 40. Αν ένας άνθρωπος του 18ου αιώνα έτρωγε τα λαχανικά που τρώμε στις μέρες μας, θα αρρώσταινε αμέσως! Έχουμε γίνει ανθεκτικοί, αλλιώς δεν εξηγείται.\nΠοια είναι τα χαρακτηριστικά της αγιορείτικης μαγειρικής; Διαφέρει σε κάτι από τη μεσογειακή;\nΣε τίποτα, εκτός του ότι δεν έχει καθόλου κρέας. Οι μοναχοί στο Άγιον Όρος δεν τρώνε κρέας. Δεν υπάρχει κανόνας της εκκλησίας που να το επιβάλλει, αλλά έτσι γίνεται. Πάντως, μη νομίζεις ότι είναι καμιά ιδιαίτερη αρετή. Υπάρχουν άλλωστε τόσοι χορτοφάγοι… Βασικό υλικό της μαγειρικής μας είναι το ελαιόλαδο –δεν χρησιμοποιούμε βούτυρο– και μετά τα λαχανικά, τα όσπρια, τα ψάρια, τα θαλασσινά. Εγώ αγαπώ περισσότερο το κρεμμύδι. Φαγητό χωρίς κρεμμύδι δεν γίνεται. Θέλει μάλιστα σιγανή φωτιά, γιατί οι παλιοί έλεγαν πως όσο πιο γλυκά ροδίσει τόσο πιο νόστιμο θα γίνει το φαγητό.\nΜιλάτε με αγάπη για τη μαγειρική…\nΠολύ μου αρέσει να μαγειρεύω. Και δημιουργικότητα εκφράζει, και δόσιμο. Κάτι που κάνεις μόνος σου, για να ευχαριστήσεις τους άλλους, είναι σαν προέκταση της ψυχής σου. Το βράδυ γεμίζω το τραπέζι του μοναστηριού –έχεις καταλάβει ότι είμαι κοινωνικός, μου αρέσει να είμαι με κόσμο– και μου λένε: «Κάνε μας το τάδε το φαγητό» κι εγώ πάντα κάνω κάτι διαφορετικό, μία μικρή ζαβολιά και πάλι τους αρέσει. Ανοίγουμε και κάποια κρασιά και το πρωί τους ξυπνάω με το ζόρι για τον όρθρο.\nΗ νηστεία δεν σας περιορίζει;\nΗ νηστεία για μας είναι ένα μειονέκτημα που τελικά το μετατρέπουμε σε πλεονέκτημα. Ας πούμε, αν σήμερα πρέπει να τους βγάλεις χταπόδι, ενώ το ίδιο έβγαλες και προχθές, αναγκάζεσαι να βρεις τρόπους να το κάνεις διαφορετικό. Αλλά αυτοσχεδιάζω κιόλας. Ας πούμε εμείς κάνουμε συχνά το χταπόδι με μακαρονάκι. Μια μέρα λέω κάτσε και θα δεις. Βράζω τα μακαρόνια, σοτάρω τα κρεμμύδια με το χταπόδι και παίρνω τα μακαρόνια και τα βάζω στο ταψί στο φούρνο με νερό με τη σύβραση από τα κρεμμυδάκια και τα χταπόδια. Και βγήκε ένα διαφορετικό πιάτο! Πρέπει να πειραματίζεσαι και να μη φοβάσαι τα λάθη. Άλλωστε οι αρχαίοι έλεγαν νους υγιής εν σώματι υγιή. Αν είσαι μαλθακός, δεν μπορείς να προάγεσαι πνευματικά. Εσύ πότε γράφεις καλά; Άμα φας και πιεις κάνα δυο κρασιά ή όταν ξυπνήσεις με καθαρό το μυαλό; Το σώμα πρέπει να είναι σε εγρήγορση.\nΥπάρχει κάποιος επώνυμος για τον οποίο θα θέλατε να μαγειρέψετε;\nΈχω μαγειρέψει για επωνύμους. Θα ήθελα πολύ να έχω την τύχη να μαγειρέψω για έναν πολύ καλό παπά που έχω ακούσει ότι λειτουργεί στην Πλάκα, τον πάτερα Φιλόθεο Φάρο. Έχει γράψει το εκπληκτικό βιβλίο «Έρωτος Φύσις». εκεί να δεις που κόντεψαν να τον αφορίσουν άλλοι παπάδες.\nΠοιες γεύσεις προτιμάτε στο κρασί και το φαγητό;\nΜου αρέσουν τα λευκά κρασιά με οξύτητα, όχι εκείνα με τα πολλά αρώματα. Από τα κόκκινα προτιμώ όσα έχουν στρογγυλεμένες τανίνες. Ένα πολύ αυστηρό ξηρό κόκκινο κρασί δεν είναι του γούστου μου. Από κουζίνα προτιμώ την ανατολίτικη και την ιταλική. Μου αρέσουν και τα καυτερά κινέζικα, και τα γιαπωνέζικα. Γενικά μου αρέσουν οι έντονες γεύσεις, είμαι πολυφαγάς και καλοφαγάς. Αλλά ένα καλό ψάρι πάντοτε το προτιμούσα σε σχέση με οτιδήποτε άλλο. Ας πούμε ένα ροφό με κόκκινη σάλτσα και μπάμιες. Ή να ρίχνεις χοντρό αλάτι στο ψάρι και να το βάζεις στη σχάρα και μετά, όταν το τρως, να βρίσκεις στο στόμα και κάνα χοντρό κόκκο αλατιού, σκέτο, με λίγο λεμόνι, χωρίς λαδολέμονο. Στην Κωνσταντινούπολη έχει πολύ ωραία ψάρια. Έξω από την Πόλη, στα Θεραπιά, είναι ένα ψαρομάγαζο, το «Le Pecheur», ακριβώς δίπλα στο κύμα, που είναι όνειρο.\nΗ κουβέντα μας είναι γεμάτη μυρωδιές, εικόνες, συναισθήματα. Μόνο ένας άνθρωπος που ταξιδεύει μπορεί να το κάνει αυτό.\nΑν έρθουν οι γυναίκες στο Άγιον Όρος, οι μοναχοί θα λυγίσουν. Οι μοναχοί είμαστε πολύ σκληροί μεταξύ μας. Αυτό που προσφέρει, αν θέλεις, ακόμη και μία ματιά από μια γυναίκα δεν το προσφέρουν χίλιες αγκαλιές αντρών. Αυτήν τη θαλπωρή, αυτήν τη συνέχεια της δημιουργίας, του Θεού…\nΚαι οινοποιός, και μάγειρας, και μοναχός, και συγγραφέας, και marketer. Υπάρχει ακόμη κάτι που θα θέλατε να κάνετε;\nΗμ/νια α' δημοσίευσης: 14/04/11